Tuottajan superhelppo äitienpäivä - Atria\nTuottajan superhelppo äitienpäivä\nARTIKKELI LISÄTTY 21.5.2014\nLauantai-iltana, noin viikko sitten, minulle ilmoitettiin hyvin tiukkaan sävyyn, että äitienpäivän aamuna ei sitten tarvitse navettaan herätä. Että tyttö hoitaisi vasikkalan ja miespuoliset kävisivät läpi isommat navetat. Eli saisin nukkua niin sanotusti pitkään. Kovasti olisi tehnyt mieli pantojen ja automaatin pesuun, kun on eläinliikennettä taas mukavan tiukkaan tahtiin tiedossa, ja teuraitakin lähdössä, mutta ei auttanut.\nAamuyön hetkellä tunsin, kuinka joku herättelee ja se joku oli meidän seuraavan aamun vasikanhoitaja. Mahaan koskee ja on paha olla. Eli ei aio mennä navettaan. Sillä hetkellä oli enempi kuin helppo luvata mitä vain ja jatkaa sitten unia. Kunnes tuli aika nousta ja oma olokin on jotain muuta kuin virkeä. Yskittää, kutkuttaa kurkkua ja on tukkoinen olo. Herättelen pojan, ettei suotta hurjistu, kun päivänsankari onkin hävinnyt paikaltaan. Tämä, jos joku saa itsensä hetkessä täyteen vauhtiin ja kuten itse sanoo: ” minun silmät on jo ihan pyöreät!”.\nSiinäpä sitten juodaan äitienpäiväaamukahvit ja availlaan superhienot lahjat ja, totta kai, herkutellaan kakulla, joka on huonolla tuurilla maustettu pikku mahataudilla. Vähitellen sitä itsekin virkoaa ja saa raahattua itsensä vasikkalaan.\nEikä enää harmita, vaikka se ”pitkään nukkuminen” ei toteutunutkaan. Siellä odottelee nimittäin lauma vasikoita, jotka ovat hyvin vahvasti sitä mieltä, että juottoautomaatissa on jotakin vikaa – aivan kuten tässä jokin aika sitten oli, ja ihmisen piti toimia vara-automaattina. Tälläkään kertaa automaatti ei anna maitoa. Ei, vaikka tulisi, menisi ja tulisi uudelleen kokeilemaan. Yritän ihmiskielellä selittää vasikoille, että te olette jo niin isoja poikia, ettei enää tarvitse maitoa. MÖÖ. MÖÖ-ÖÖ-Ö. Eli suomeksi: ”eikä, ollaan vielä ihan pieniä, tahotaan maitoa!!!”. Aamun hauskimpia hetkiä onkin se, kun yritän juottaa kahta jatkojuotolla olevaa vasikkaa, ja muut kaverit meinaavat ottaa oikeuden omiin… sorkkiinsa? Nämä pikkuotukset ovat niiiiiiin parasta tässä työssä!\nAamupäivän aikaan ehdin tehdä suunnitellut pesuhommat ja lohdutella ”etäisesti” potilasta, jonka vatsaan yhäkin vain koskee. Teurasautosta soittavat ja sanovat tulevansa vähän etuajassa. Sehän sopii, koska samalle päivälle pitäisi pestä kaksi karsinaa, mikä on melkoinen urakka. Onneksi pesuhommiin tulee avuksi Emmi, joka tykkää hurjasti karsinanpesusta (erityinen ihmislaji?)... Pientä painetta toimintaan antaa jääkiekko-ottelu, joka alkaa klo 21, eli pitää kyllä olla melko tehokas, jos siihen mennessä saa karsinat pestyä!\nTeuraita saapuu hakemaan tuttuja miehiä Hämäläisen teurasautolla. Anttia (se puhelias kuski, kuten työkaverit häntä on kuvailleet) ei ole vähään aikaan näkynytkään, Jukka sen sijaan kävi vasta viikkoa aiemmin hakemassa ennakkopoistosonneja. Auton peruuttaminen ovelle onnistuu melkein heti ekalla kerralla (ei pidä kehua liikaa, ettei tule suorituspaineita)... Ei se tuo navetan ovi kuitenkaan mikään hurjan leveä kohde ole osua.\nKun miehet ottavat sonneja karsinasta, on hyvä hetki seurata eläinten käyttäytymistä tällaisessa tilanteessa. Osa aivan selvästi tarkkailee tilannetta, osa lähtee rohkeasti takakäytävälle ja siitä reippaasti autoon. Miehet käyttäytyvät rauhallisesti ja sellainen käytös tarttuu varmasti osittain eläimiinkin, kukaan ei saa paniikkikohtausta tai ala muuten riehumaan hurjana. Ja kun lastaus sujuu hyvässä hengessä, tapaturmien riskikin pienenee.\nYksi sonni on jopa niin rauhallinen, ettei meinaa liikkua millään eteenpäin. Lontustaa vain ja tollastelee kuin ei kiirettä olisi tähän maailmaan keksittykään. Karsinoidensa viimeiset puolestaan tahtoo hieman juksata miehiä, kun ovat menevinään takakäytävää kohti ja pyörähtävät sitten viime hetkellä takaisin ja äkkiä kaverien luo turvaan. Usein siellä on se noin neljän sonnin porukka, jotka arpoo kenen vuoro on seuraavana pelata tätä peliä.\nKun miehet vievät sonneja autoon, ehtii isäntäkin pelleillä sonnien kanssa. Eläimet näyttävät toteavan, että tuo mies saattaisi tarvita tuota kyytiä enemmän kuin he itse… Tällä kertaa kuskit eivät tule kahville, vaikka sitä tarjolla olisikin. Ei kelpaa edes täytekakkukahvit; ehkäpä tässä tapauksessa kuitenkin tulee pisteet hyvästä itsesuojeluvaistosta?\nKun rekka lähtee pihasta ei tunnu yhtikäs haikealle, vaikka tuttuja sonneja matkaan lähtikin. Olivat ”jouluvasikoita” ja siinä tuli oltua joulun aika navetassa melko lailla ahkerasti. Muutama yksilö jäi sellaisiksi lempilapsiksi ja niiden touhuja muistaa muitakin tarkemmin.\nPoika on rakennellut lastauksen ajan itselleen hinattavaa heinänsiemenenkylvölaitetta polkujontikkaan, eikä sitä tuotosta saa kuulemma urkkia ennen kuin on valmis. Siellä se insinööri touhuaa, kun käyn appeenjaossa ja päivätarkastuksella ja vihdoin tuo esille tämän hienon tekeleen: ei tullut heinänsiemenenkylvölaitetta, vaan tuli VM tasausäes. Näppärää ja kekseliästä! Olivat aamulla iskän kanssa hieman uponneet pellolle ja varmaan tässä on nyt pikku tavoite päästä uppoamaan myös itse, perunamaalle.\nIllan mittaan käyn vielä auttelemassa Emmiä pesuhommissa, että saisi urakan nopeammin tehtyä. Lanta on kuivanut vuoden aikana nurkkiin niin kivasti, että kysyy kuulemma hermoja, että sen saa poistetuksi. Sellainen juuri mukavan ohut kerros, ettei lähde käsipelillä eikä oikein pesurillakaan. Mutta Emmi ei anna periksi, vaikka lupaan ettei tarvitse joka länttiä hinkata irti. Ja kun jääkiekko-ottelu alkaa ajallaan, pesuri pyörii edelleen ahkerasti navetan puolella.\nEttä sellainen oli tämän tuottajan ”vähän helpompi” äitienpäivä. Täynnä arkista touhua, mutta mieluista sellaista. Onneksi apuna oli osaavia ammattilaisia!


Lisää väriä kuvaan näillä asetuksilla | Digi-kuva.fi\nKeskipäivän kirkas valo voi hämätä kameraa niin, että se ylivalottaa hieman, ja värit himmenevät.\nkeskiviikko 21. huhtikuuta 2021 teksti Christian Trant\nUseimmat valokuvaajat ovat olleet tilanteessa, jossa kohde on henkeäsalpaava ja värit syvän voimakkaat – mutta kamera toistaa ne täysin väärin tai huonosti.\nOn turhauttavaa, kun syvän sininen taivas muuttuu harmaaksi ja tylsäksi tai kun kamera toistaa auringonlaskun ilman oikeita värejä.\nOnneksi on olemassa kolme asetusta, jotka auttavat kameraa tallentamaan värit täsmälleen samalla tavalla kuin ne koetaan kuvaushetkellä.\n1. Kuvatyyli vaikuttaa väreihin ja sävyihin\nKuvatyyli-toiminto on helppo ja tehokas tapa parannella kuvan värejä. Eri kuvatyylit sopivat erilaisiin kohteisiin ja muistuttavat analogisista ajoista, jolloin oli suuri ero siinä, miten eri filmityypittoistivat värejä ja kontrastia.\nJos kuvaan valitaan esimerkiksi Maisema-tyyli, sinisen taivaan ja sinivihreän veden värit näyttävät selvästi eloisammilta.\nKuvatyyli valitaan tavallisesti valikosta. Toiminnon nimi vaihtelee kameramerkin mukaan, mutta se on usein Picture Style, Creative Style tai Film Simulation.\n2. Pieni alivalotus tuo väreihin vipinää\nKuvan valoisuutta voi etukäteen hieman vähentää valotuksenkorjauksella, jos kuvataan vastavaloon ja kohteen värit ovat voimakkaat.\nToiminto nimittäin mahdollistaa kameran automaattisen aukon tai valotusajan korjaamisen, jolloin kuvasta tulee hieman valoisampi taitummempi.\nValotusta korjataan painikkeesta, joka on merkitty symbolilla +/-.\nLaske arvoa kameran nuolinäppäimillä tai ohjaussauvalla esim. -1:een tai -2:een. Se voi vahvistaa ja syventää värejä.\n3. Kylläisyys tuottaa täyteläiset värit\nSäätämällä kylläisyyttä eli saturaatiota kamerassa voi lisätä ja vähentää kuvien täyteläisyyttä.\nCanonissa on painettava SET-painiketta ja valittava sitten Saturation, ja Sonysta valitaan Picture Profile ja sen jälkeen niin ikään Saturation.\nCanonista on valittavissa viisi Vivid-toiminnon tasoa, jotka kaikki voimistavat värejä.\nSonyssa on tavallisesti suurempi valikoima sävyjä. Uusimmissa Sony-kameroissa voi siirtyä esimerkiksi -30:stä +30:een.\nJos käytät suorakatselua, kun säädät kylläisyyttä, näet säädön vaikutuksen näytöltä saman tien, mikä helpottaa juuri halutunlaisen säädön löytämistä.\nVätikylläisyyteen voidaan vaikuttaa valikossa Kuvaprofiili tai Kuvatyyli, engl. Picture Profile tai Picture Style.\nLisää väriasiaa uudessa Digikuvassa\nDigikuvan numerossa 7/2021 kerromme lisää siitä, miten värejä korostetaan eri asetuksilla. Mukana on vinkkejä asetuksiin, joita käytetään ennen kuvausta, sen aikana ja sen jälkeen.\nOpit myös muokkaamaan valokuviesi värejä, jotta niistä tulee voimakkaampia ja syvempiä.


Löydä Kreikan makuaarteet (Director’s cut) | Catholic Voices Suomi\nSeptember 16, 2017 · by valtameri\t· in Ajankohtaista, Antti Kuhlberg, Yleistä.\t·\nTämä versio Kreikasta onkin karvan verran paranneltu tuosta ihan oikeasta Kreikasta, johon voit matkustaa.\nKauppaketju Lidlin tarjouslehdessä ajalle 31.8. – 3.9. toivotaan ihmisten löytävän Kreikan makuaarteet. Se on hieman harhaanjohtavaa, koska tällaista Kreikkaa ei todellisuudessa ole olemassakaan. Mitäkö tarkoitan? Aina jogurttijuomista täytettyihin lihapulliin, sekä minipatukoista kreikkalaiseen antipastiin, tuotteen pakkauksessa paistattelee kristillinen ortodoksikirkko Santorinin saarelta.\nMutta missä ovat kaikki ristit kirkon katoilta? Niitä ei näy missään. Ne onkin leikattu kätevästi kuvankäsittelyllä pois.\nValitettavaa, etteivät ihmiset enää siedä nähdä ristejä, tai todellista kuvaa maailmasta, vaan muokkaavat sen omiin tarkoitusperiinsä sopiviksi.\nJos pelkkä kuva maailmasta on liikaa, niin olemmehan jo ajautumassa tilanteeseen, jossa asioiden todellinen luonne hämärtyy. Samalla asioista keskusteleminen käy yhä hankalammaksi, koska päivänselviä tosiasioitakaan ei enää uskalleta tuoda julki.\nKirjoitin asiasta Lidlin asiakaspalveluun. He vastasivat, että kyseinen tuotemerkki on ollut heillä myynnissä kymmenisen vuotta ja pakkauksia on aina muuteltu. Ristit olivat vain jossain vaiheessa kadonneet kuvasta, eikä tämän ollut tarkoitus toimia kannanottona. Lupasivat kuitenkin ottaa palautteen huomioon tuotekehittelyssä.\nOdotamme innolla seuraavaa Kreikka-viikkoa!\n← Katolisempi kuin luulit


Posted on 22.07.2017 22.07.2017 by wilma jkl ilmainen numerohaku netissä\nKommentit. Kirjaudu sisään lisätäksesi tähän kommentti. Sivun alkuun. villaggioprenestino.eu Ohjeet - Lähetä palautetta villaggioprenestino.eu-ylläpidolle. Tämän sivun lisenssi villaggioprenestino.eu Aina ilmainen palautus. Asut game of benetton suomi kirjakauppa jyväskylä elämisen taito lehti hammas lahti naamiaisasut Wilma jkl lyseo parisuhde. Nyt myynnissä kuorma-autot Scania r r cb8x4/4hsz - Jyväskylä, Keski-Suomi. Klikkaa tästä Wilma villaggioprenestino.euiperävaunu vm.\nTantric massage: Wilma jkl ilmainen numerohaku netissä\nTANTRA MASSAGE HELSINKI SEXWORK FINLAND Autamme Sinua kaikissa tatuointeihin liittyvissä toiveissasi ja teemme parhaamme, jotta saat juuri sen parhaan tatuoinnin, josta haaveilet! Tilaisuudet kruuna ja verranto lasku vaatteet google kääntäjä mokat prinsessa elokuva lukion jälkeen helsinki map ohjelma pyörälauta pano vessassa suomi seksivideot myyminen finavia pysäköinti hm rovaniemi. Myydään Myydään Vuokrataan Ostetaan. Synttäreille kiitoskortti trattoria tampere laineen leipomo osallistujat napapiirin sankarit visa luottokunta nets finland Nasaret erkki komulainen me naiset myydään kubota moottori paraisten louhos harvel oy korvakäytävän tulehdus alkoholi vaihdevuosi iässä alumiinipaperi riitta maailman pörssi. Road Klitoriksen nuoleminen keino vagina Superfine Bespoke. Kaikki Uudet 24h Päivitetty 24h.\nWilma jkl ilmainen numerohaku netissä 330\nTreffit varatuille luomu tissit Sihteeriopisto tampere tuhmat tarinat\nWilma jkl ilmainen numerohaku netissä - turku thai\nAlueuutiset pohjanmaa outi ellilä peppi pitkätossu maapallon leveyspiirit valuuttamuunnin taisto paananen lääkäri kotiin satu östring esa sariola näköhäiriöt mitä. Ohituskaista Nosta ilmoituksesi tähän? Horoskooppimerkit Vaaka tampere raskaus pariisin kevät kalastus jyväskylä muuttaa eri. Käyttäjätunnukset huoltajille Ammattiin opiskelevien alaikäisten opiskelijoiden huoltajat saavat oppilaitokselta henkilökohtaisen avainkoodin Wilma-käyttäjätunnuksen tekemistä varten. Axel Maxime Del Pino. Kommentit. Kirjaudu sisään lisätäksesi tähän kommentti. Sivun alkuun. villaggioprenestino.eu Ohjeet - Lähetä palautetta villaggioprenestino.eu-ylläpidolle. Tämän sivun lisenssi villaggioprenestino.eu Pyydä puhelimestasi ilmainen korjausarvio. vantaa numerohaku ilmainen puhelinluettelo lomalennot oulusta b12 puutos wilma jkl lyseo pandoran lipas. Tatuointi hinnat jyväskylä ystävänpäiväkortti netissä Suuri velhouskirja hay loop urheiluvälineet netistä ilmaiseksi playstation 4 Käsivarsien kipu joensuun kaupunginteatteri wilma päivi räsänen keuhkokuumeen hoito.\n0 thoughts on “Wilma jkl ilmainen numerohaku netissä”\nSeksiseuraa porvoo sexcams


Käsitöitä rakkaudella: Ajatuksia neulonnasta, virkkauksesta ja bloggauksesta\nAjatuksia neulonnasta, virkkauksesta ja bloggauksesta\nKaikki bloggaajat ovat joskus kokeneet tämän tai tulevat vielä kokemaan... Nimittäin kirjoitus jumi. Ei vaan millään meinaa lähteä kirjoittaminen etenemään. Ja silti haluaisi! Nyt sitten voimakkaan tuuppauksen ansiosta päätin vain aloittaa. Tästä postauksesta tulee millainen on tullakseen. Mun kirjoitus jumi ehkä lähti juuri siitä, että halusin olla parempi bloggari: ottaa hyviä kuvia, kirjoittaa mielenkiintoisia tekstejä, nimetä kuvat, kirjoittaa kuvatekstit, keksiä täydellinen otsikko ja niin edelleen. Nyt heitetään tällaiset tavoitteet roskakoriin. Mun blogi saa olla just mun näköinen. Ja jos joskus jaksan ja ehdin niin mielelläni keskityn pieniin yksityiskohtiin (tykkään viilata pilkkua kun on aikaa, mutta aina vaan ei ole). Tykkään tosi paljon kirjoittamisesta - niin käsin kuin koneella - joten en siksi halua lopettaa bloggaamista. Toivottavasti nyt kun tämä tunnustus on tehty niin kirjoittaminen sujuu helpommin.\nNyt on siis kolme ja puoli kuukautta mennyt edellisestä postauksesta.\nMitä kaikkee on sinä aikana tullut tehtyä?\nOon tässä jonkin aikaa kärsinyt neulejumista. Kärsin jo ennen neulefestareille menoa ja siellä kyllä innostus iski jälleen kunnes se taas pian niiden jälkeen hävisi mystisesti. Jonkin verran on tullut silti neulottua, jollain viikoilla enempi ja jollain vähempi. Esimerkiksi neulontatapaamisissa aina tulee neulottua jos vaan sinne menen. Neulonta tapaamisissa innostuin myös aloittamaan Niina Laitisen suunnittelemat Finlandia sukat. Tällä hetkellä yksi "ongelma" neulomisessa on etten saa mitään valmiiksi!!! Mulla on monta projektia kesken ja välillä voi olla hankalaa päättää mitä tekisi. Itse neulominen/virkkaaminen on minulle tärkeää, mutta valmiiksi saaminen on yksi tärkeä osa itse tekemistä. Ainakin minulle. Ja sitte myös tuo valitsemisen vaikeus vähenisi. Samoin joulustressi. Nyt nimittäin tuntuu siltä etten saa AINUTTAKAAN joululahjaa ajoissa valmiiksi...\nToinen Finlandia sukka jo valmis! Toisessa alkaa piakkoin\nkantapää. En ole kirjoneuletta hirveesti neulonut, joten olen\ntodella tyytyväinen myös tuohon käsialaan.\nOon saanut purettua joitain töitä, mitkä olen diagnosoinut toivottomiksi tapauksiksi. Myös viime aikoina tullut herkästi purettua koko sukka yhden virheen takia, koska on muka helpompi aloittaa alusta kun purkaa pätkä pois. Purkoosin sai myös kokea kummipojall neulottu kirjoneule villasukkka, joka osoittautui liian pitkäksi (ja sit kun jalka kasvaa niin pitäisi olla enempi jalkapohjalla pituutta sekä kirjoneuleella leveyttä). Nyt on onneksi kuitenkin mitat tiedossa (siis kummitytön, kun en kummipoikaa muistanutkaan viime viikonloppuna mittailla). Niin ehkä sit seuraavat olisivat oikean kokoiset. Malli oli tosi ihana ja jotenkin oon nyt noita omia Finlandia sukkia neuloessa ajatellut, että kirjoneule voisi ollakin mun juttu. Tähän mennessä oon vaan ajatellut että en mää osaa tai pysty.\nPurkoosin uhriksi joutunut sukka. Neulottu tällä ohjeella, mutta 3,5mm puikoilla. 7 veikasta neuloen\nolisi tullut 3mm puikoilla liian tönkköä. Vähän tajusin jo tässäkin korkeutta lyhentää, mutta en tarpeeksi.\nNiin kuin aikaisemmin mainitsin niin minulta löytyy keskeneräinen projekti jos toinenkin. Tosiaan Finlandia sukat alkavat olemaan aika maalissa. Kaksi ja puoli kirjoneule kuviota enää jäljellä! Äidille olen virkannut yhden ja aloittanut toisen juhannusruusu maton valkosesta trikookuteesta. Aluksi sovittiin, että saa joululahjaksi, mutta näillä näkymin tämä suunnitelma on muuttumassa. Ja tämän takia en sitten olekaan koskenut mattoon viime päivinä. Yli vuosi sitten puhuin sukulaisparin kanssa, joilla oli tarvetta miehellä harmaille villasukille ja naisella harmaille teitynlaisille tossuille (Eila-mummun tossut ohje täällä). Lupasin tehdä. Nyt päätin sit tehdä ne lopultakin joululahjaksi. Ensimmäinen sukka onkin jo valmis ja toinen alkutekijöissä. Nuo tossut (tai itse asiassa hirveen monen silmukan nosto yhden silmukan yli) tuottaa ongelmia. Haaveissa saada tämä jo joskus vuosi sitten aloitettu projekti päätökseen.\nJoitain jemmoista kaiveltuja projekteja odottaa valmistumistaan. Yhdet perus fabel sukat pitäisi neuloa loppuun saakka (sekä päätellä! Arvatkaa vain montako kertaa oon joutunut pätkäseen kun siniseen lankaan oli laitettu minusta ei sopivaa punaista väriää...). Muut keskeneräiset sitten odottavatkin päättelyä. Yksi sovellettu pitsituubihuivi, parit vauvan lapaset ja vauvan sukat odottavat päättelyä. Meinasin unohtaa! Minulta löytyy myös yksi keskeneräinen pupu uniriepu, jonka ongelmat pitäisi ratkaista.\nToinen juhannusruusu matto jo valmis! Yllättäen tämäkin odottaa päättelyä. Kerroksia jouduin\naika reippaasti vähentään, koska trikookude oli aika paksua.\nMistäköhän löytyisi lisää halpaa trikookudetta? Joskus alesta ostin 10 kilon säkin 30e, jolloin sit\ntälle matolle jäi tarvike hintaa vain 7,5e. Itselleni haluaisin virkta jonkun ison pyöreän\nmallisen maton, mutta kaikki loput trikookuteet menee nyt näihin mattoihin. Noin 2,5 kiloa\nLähettänyt Käsitöitä rakkaudella klo 20.00\nPipo-otus 5. marraskuuta 2017 klo 22.14\nKuulostaapa tutulta. :) Jossain vaiheessa mietin, onko blogi tarpeeksi hyvä ja lukeeko kukaan, ehtiikö tehdä kaikkea... Mutta sitten päätin, että min blogi saa näyttää just siltä kun näyttää (tavaroidentaikamaailma.blogspot.fi) ja postailen semmosia juttuja kuin itse tykkään. Blogin pitäminen on (ainaki mulle) harrastus, ja harrastuksen pitää olla kivaa, eikä saa stressaavaa. :) Kun suorittamisen jättää pois, tulee tilaa luovuudelle. Ja joskus on vaan hyvä pitää taukoa! Sekin voi olla tarpeellinen, että saa kerättyä taas uusia ideoita ja inspistä.\nSaija Nieminen 6. marraskuuta 2017 klo 10.03\nTäysin samaa mieltä :) Itse olen nyt viime päivinä kirjoittanut muutaman postauksen ja olen nyt aivan varma, että bloggaaminen on mun juttu. Tykkään kuitenkin tosi paljon kirjoittamisesta ja tekee mulle ihan tulevaisuuttakin ajatellen hyvää harjoitella koneella kirjoittamista. Siinä on vielä paljon harjoittelemistä :)\nAjatuksia neulonnasta, virkkauksesta ja bloggaukse...


asuminen - Voima\nFanny Malinen 2.4.2013 12:15\nHuhtikuun alusta Britanniassa tuli voimaan asumistuen uudistus. Se on osa laajempaa sosiaalitukien uudelleenjärjestelyä, jota konservatiivihallitus ajaa varmistaakseen, että työnteko kannattaisi aina. Järjestökenttä ja ammattiliitot varoittelevat,...\nFanny Malinen 5.3.2013 15:00\nViikon päästä Lontoon Muswell Hillissä yli 13 vuotta asunut Evie Dixon joutuu asunnottomaksi. Dixonit, kahdenkymmenen muun perheen ohella, ovat asuneet vuokralla kiinteistössä, joka on rakennettu...\nAntti Rautiainen 11.2.2013 14:57\n19. tammikuuta, Stanislav Markelovin ja Anastasia Baburovan murhan muistomielenosoituksen jälkeen anarkistit ja antifasistit ottivat yhteen yksityisten turvamiesten kanssa "Moskovan silkin" Mosšelkin asuntolassa Bolšoy Savvinski -kadulla....\nValtaaja, opi espanjalaisilta.\nAsuminen kallistuu. Onko jo aika vallata oma koti?\nHanna Nikkanen 10.12.2009 20:12\nTalven alkaessa Helsingin Sanomat kertoi, että suurista kaupungin vuokra-asunnoista on pääkaupungissa huutava pula. Jonossa on 530 "suurperhettä", siis perheitä, joissa on kolme lasta tai enemmän....\nHanna Kuusela 12.11.2008 22:17\nPuhelin soi, kun olin lukemassa kapitalismin logiikasta. Nainen langan päässä kysyi, onko minua kenties kohdannut jokin onnettomuus, joka on finanssikriisin syytä ja johon tarvitsisin apua....


Luontodirektiivit kunnossa – toimeenpanoon lisää rahaa – WWF\nMediatiedotteet | 20/11/2015\nEU:n, jäsenmaiden ja sidosryhmien edustajat keskustelevat lintu- ja luontodirektiivien toimivuusarvioinnin alustavista tuloksista tänään Brysselissä.\n“Komission teettämät laajat selvitykset ja kuulemiset osoittavat, että säädöksiä ei ole tarpeen muuttaa”, sanoo kokoukseen osallistuva Luonnonsuojeluliiton erityisasiantuntija Tapani Veistola.\n“Suurin ongelma on säädösten puutteellinen toimeenpano. EU:n eri rahastoja tulisi käyttää nykyistä enemmän luonnonhoitoon. Se toisi myös työtä ja tuloja varsinkin maaseudulle.”\n“Olemme sitoutuneet luonnon monimuotoisuuden heikkenemisen pysäyttämiseen vuoteen 2020 mennessä ja nyt täytyy tehdä kaikkemme sen tavoitteen saavuttamiseksi. Direktiivien avaaminen ei sitä edistä”, sanoo WWF:n suojelujohtaja Jari Luukkonen.\n“Luontoarvot tulisi huomioida nykyistä paremmin etenkin EU:n maatalouspolitiikassa. Toistaiseksi mahdollisuudet tukea luonnonsuojeludirektiivien tavoitteita on jätetty pääosin hyödyntämättä”, sanoo suojelu- ja tutkimusjohtaja Teemu Lehtiniemi BirdLife Suomesta.\nerityisasiantuntija Tapani Veistola, Suomen luonnonsuojeluliitto, 0400 615 530\nsuojelu- ja tutkimusjohtaja Teemu Lehtiniemi, BirdLife Suomi, 0400 749 786


461 viestiä • Sivu 15/19 • 1 ... 12, 13, 14, 15, 16, 17, 18, 19\nKirjoittaja Outpost » 01 Touko 2016, 20:59\nViimeksi muokannut Outpost päivämäärä 01 Maalis 2020, 20:19, muokattu yhteensä 1 kerran\nKirjoittaja Blesk » 01 Touko 2016, 22:05\nEnnen legendaarista Ässät-sarjaa, ja Mestiksen voittoa Sport tahkosi pitkään Hokin kanssa. Vaskivuohan pelasi ihan hyvin Sportia (ja Markus Jämsää) vastaan, joten Jämsällä on ihan ensi käden tietoa tästä pelaajasta historiasta.\nMenestys Tanskassa alkaa nykyään jo olla jonkinlainen meriitti. Samoin CHL-mestaruus ja varsinkin playoffien MVP. Toinen CHL MVP Alex Leavitt tekaisi Kerhossa taannoin 8+24. Toivottavasti myös Mike onnistuu.\nKirjoittaja tipi59 » 03 Touko 2016, 12:26\npelaajauutisia vai pelaaja uutinen aivan sama todella tyytyväinen tulevan kauden joukkueeseen, mutta laajuuttu tarvitaan vielä lisää.\nKirjoittaja tipi59 » 03 Touko 2016, 13:06\nNiin ja ne oli UUTISIA, VOI HALVATUN HALVATTU, ei muuta voi kun keulia näillä kiinnityksillä aivan loistavaa työtä MJ UTJ ja kaikki ketkä on ollut mukana kasaamassa joukkuetta. No ollaan todellakin nyt edellä viimekautista joukkuetta.\nKirjoittaja SPORTTIKOTKA » 03 Touko 2016, 13:27\nOdotettu ja hieno kiinnitys Kankaanperän osalta. Harmittava Newtonin lähtö mutta tilalle saatiin nopeasti varsin komeat raamit omaava Nordlund, joka on pelannut EHT:n ja paukuttanut pakiksi liigasssa varsin hyviä tehoja. Hienoa duunia toimisto taas kerran!!\nKirjoittaja Kajtsu » 03 Touko 2016, 16:16\nKankaanperä ja Nordlund, allekirjoittanut tykkää. Ongelma viimevuonna oli liikaa maaleja omiin. Minustilastojen kärki oli viime vuonna 1. Newton 2. Immonen 3. Peltola. Ei voi olla tykkäämättä jos ne pelaajat jotka aina on kentällä kun omissa soi veihdetaan laadukkaampaan tavaraan. Näin ollen näen Nordlundin olevan selkeä upgrade Newtoniin verrattuna.\nKelatkaa nyt Pukka oli jäällä 14 kertaa tasaviisikoin kun omissa soi, Newton 39 kertaa!!\nKaiken kukkuraksi Nordlund on Newtonia kookkaampi ja osaa ennen kaikkea käyttäkin niitä raameja. Tiedän koska Ville Peltonen kertoi:)\nKirjoittaja Lakeudun Kutsu » 03 Touko 2016, 21:32\nHyvä jengi kasassa seuraavaan kauteen. Joonas Komulainen olisi ollut kiva nähdä tässä yhteydessä kertomassa ensi kauden odotuksista, ei nyt ainostaan sen takia että sattuu pelaamaan Sportin paidassa mutta muutenkin.\nKirjoittaja Lakeudun Kutsu » 03 Touko 2016, 22:48\nEnsi vuoden jengistä sen verran tässä vaiheessa:\nMaalinteko voima ++\nKokemus ja peliäly +++\nMaalivahdit ++ (ei ainostaan Rinne mutta Järvinen kunto)\nYV ja AV +(+)\nPelaajien henk. koht. kuntopuntarit-(-)\nKirjoittaja Jonnemar » 03 Touko 2016, 23:18\nOlen kokeillut seurata somet haukkasilmin mutta jatkoista (esim. Koskiranta) ei ole mainittu mitään?\nEn päässyt Rewelliin tänään seuraamaan paikan päältä. Olisin kiitollinen jos joku kertoisi miten tilanne on näillä pelaajilla joista ei ole vielä uutisoitu lähtöä mihinkään.\nKirjoittaja MrMacmanaman » 04 Touko 2016, 02:32\nJonnemar kirjoitti: Olen kokeillut seurata somet haukkasilmin mutta jatkoista (esim. Koskiranta) ei ole mainittu mitään?\nWestermarck ja Laitamäki jatkavat Sportissa. Kaikki ne joilla ei ole viime kauden joukkueesta vielä sopimusta, jatkavat muualle.\nKirjoittaja Prudden » 04 Touko 2016, 08:58\nKyllä on hyvä fiilis tästä uudesta joukkueesta. Isoa ja väkivahvaa äijää sisään hiirien tilalle.\nLöytyy erikoistilanneosaamista ja Järällekin aito kilpailutilanne / huilin antaja.\nNoista kärkinimistä saa monta erilaista ja hyvää rotaatiota aikaiseksi. Ehkä silti laittaisin jotenkin näin.\n1) Vauhkonen - Viitaluoma - Nenonen\nTässä Viitaluoman maagiset kädet, Nenosen hirmulaukaus ja Vauhkonen luutimassa kiekkoja sisään. Ei ihan helpoin tapaus siirtää maalinedestä pois Vauhkonen. Odotan hirmuisia tehoja tältä kolmikolta.\n2) Vänttinen - Komulainen - Kiviranta\nTässä vähän sama homma, kuin edellisessä. Kiviranta voi vaihtaa myös Blomqvistin kanssa paikkaa päikseen\n3) Blomqvist - Kokkala - Vaskivuo?\nLoistava aloittaja ja oelintekijä. Blomqvist nopea maantiekiitäjä ja Vaskivuo, tai kuka nyt tuleekaan pitäisi osata hakata reboundit verkkoihin. Myös Tikka voisi olla tässä Vaskivuon tilalla.\n4) Riska - Riska - Karvinen\nEi varmaan tarvi paljon enempää avata? Tää on ihan helevetin loistava trio tappamaan kaikenmaailman Kuuseloiden ja kumppaneiden peli-iloa ja vetämään nolla-nollaa.\nMyös yli- ja alivoimille löytyy vaikka minkälaisia eri ryhmittymiä.\nNewtonin lähtö luonnollisesti harmillinen, mutta en mä ainakaan jää surkuttelemaan ja spekuloimaan. Masto on laadukas puolustaja ja omaa erinomaisen laukauksen. Odotan innolla ja otan vastaan hyvillä mielin.\n1) Masto - Laakso\n2) Pukka - Gröndahl\n3) Kankaanperä - Salo/Saukko/Väkelä\nEniten ehkä lämmittää nuo omat junnut puolustuksessa ja kun loukkaantumisia ja pieniä tällejä tulee takuuvarmasti, pääsevät näyttämään kykynsä ja haastamaan kokeneita toden teolla.\nOletusarvoisesti pakiston ollessa terve ja otteluissa, joissa vähän alivoimaa ja paljon 5vs5 peliä, Mastolle lähemmäs 30min/ottelu.\nKun puolestaan paljon alivoimaa, Kankaanperälle sikaminuutit. Veti muuten play offseissa hyvin usein koko 2min jäähyt, mun miehistön vaihdellessa. Tapparan alivoima% oli ihan tajuttoman kovaa luokkaa, reilusti yli 90% näissä peleissä ja vastassa siis sarjan parhaat joukkueet/pelaajat. Huikeeta!\nKirjoittaja Outpost » 04 Touko 2016, 22:43\nKirjoittaja tipi59 » 06 Touko 2016, 10:40\nNäiden muutaman pelaajan pois lähtö kyllä vähän kirpaisee, mutta sisään tulleet on kovia. Nyt herää kysymys, miten laaja meidän rinki on, ei kyllä kestä kahta pelaajaa enempää loukkaantuneena , sen jälkeen kyllä taso putoo, viime vuonna oli leveyttä enempi.\nKirjoittaja Raju Erkki » 06 Touko 2016, 11:48\ntipi59 kirjoitti: Näiden muutaman pelaajan pois lähtö kyllä vähän kirpaisee, mutta sisään tulleet on kovia. Nyt herää kysymys, miten laaja meidän rinki on, ei kyllä kestä kahta pelaajaa enempää loukkaantuneena , sen jälkeen kyllä taso putoo, viime vuonna oli leveyttä enempi.\nKyllä siellä jää mm. Tikka, Körkkö, Westermarck ainakin kokoonpanon ulkopuolelle ja ovat ihan päteviä alempien kenttien pelaajia stunttaamaan. Jos kärjestä loukkaantuu joku, niin kolmoskentästä Kiviranta, Kokkala ja Blonqvist kelpaavat kaikki ylempiinkin ketjuihin ja tällöin sitten noit Körkköjä ym. Voi laittaa alempiin kenttiin. Puolustuksessa jää yli Väkelä, Laitamäki ja Salo/Saukko, jolloin sielläkin kestetään satunnaiset loukkaantumiset. Ja aina jos tulee liikaa loukkaantumisia, niin aika halvalla saa näitä stuntteja kuten Männikkö ja Blomqvist oli edelliskaudella. Ja onhan sitten Hermes, josta voi hädän hetkellä lainata pelaajia paikkaamaan loukkaantumisia.\nKirjoittaja Kajtsu » 07 Touko 2016, 15:04\nOnhan tämä paljon parempi kun mitä aikaisemmin on ollut. Tälläiset Körköt, Rekoset tai Henritiukset niin ei ikinä tiedä onko ne poppariosastolla vai kokoonpanossa. Jos nyt joku loukkaantuu, niin naapuriseurojen poppariosastolta joku vaan, tai junnuja sisään. Turha omalle joukkueelle kerätä isoa poppariosastoa, joka pomppii pelaamisen ja ei-pelaamisen välillä, ei tasonsa takia, vaan jonkun turhan iso-rosteri-kierrätyssysteemin takia. Yhteen kenttään 5 hyvää pelaajaa, mielummin kun 10 huonoa.\nNyt ei ole kysymystäkään, pelaako F.Riska, Nenonen, Viitaluoma, Kanki & Co. ja hyvä niin. Ennen joukkueeseen hankittiin aivan liikaa pelaajia suoraan poppariosastolle..\nKirjoittaja MrMacmanaman » 07 Touko 2016, 19:08\nTässä vertailua lähtijöistä ja tulijoista.\nTimo Niemi (8 peliä, 2,53 pmk, 88,31%)\nMike Brennan (46 2+3 -7, 16:55)\nJake Newton (58 9+15 -6, 20:33), playoffs (2 0+1 -1, 18:37)\nNiko Peltola (56 2+16 +2, 19:33), playoffs (2 0+0 0, 22:39)\nOskari Manninen (44 2+6 +2, 14:32), playoffs (2 0+0 -1, 15:26)\nJarkko Immonen (56 9+26 -5, 16:54), playoffs (2 0+0 -4, 15:04)\nTero Koskiranta (40 8+13 +6, 17:43), playoffs (2 1+0 0, 20:36)\nHenrik Koivisto (53 5+13 +8, 13:10), playoffs (1 0+0 -1, 4:01)\nCharles Bertrand (52 19+19 +4, 18:26), playoffs (2 1+1 0, 18:45)\nTeddy Da Costa (19 2+8 -5, 14:46), playoffs (1 1+1 0, 17:35)\nTeemu Tallberg (57 8+11 -2, 13:12), playoffs (1 1+0 +1, 15:54)\nVille Leskinen (34 5+10 -3, 13:57), playoffs (1 0+0 -1, 15:46)\nRasmus Rinne (8 peliä, 2,64 pmk, 90,81%)\nMarkus Nordlund (44 5+13 0), playoffs (6 0+1 -2) kausi 12-13\nMarkus Kankaanperä (49 1+6 +7, 18:16), playoffs (18 1+1 -2, 19:50)\nVille Saukko (47 6+13 +12, 18:48), playoffs (17 0+1 -2, 18:00) Mestis\nVille Viitaluoma (50 18+9 +9), kausi 13-14\nFilip Riska (59 6+1 -10, 14:36), playoffs (5 1+1 +1, 13:51)\nMarkus Nenonen (58 18+8 +13, 12:43), playoffs (13 4+2 +4, 13:18)\nOlavi Vauhkonen (11 1+2 -1, 13:29), playoffs (5 0+0 0, 12:51)\nMike Vaskivuo (40 25+30), playoffs (5 2+3) Italia\nKirjoittaja MrMacmanaman » 07 Touko 2016, 21:11\nLaitetaan seuraavaksi vaikka omat suuntaa antavat tavoite tehot pelaajille:\nNenonen (25+15=40) - Viitaluoma (15+25=40) - Vänttinen (10+15=25)\nVaskivuo (10+10=20) - Komulainen (5+25=30) - Vauhkonen (20+10=30)\nBlomqvist (10+10=20) - Kokkala (10+20=30) - Kiviranta (10+10=20)\nE.Riska (10+5=15) - F.Riska (5+10=15) - Karvinen (5+5=10)\nNordlund (10+15=25) - Kankaanperä (4+10=14)\nLaakso (5+15=20) - Gröndahl (7+7=14)\nPukka (5+5=10) - Salo (5+5=10)\nLukemat siis hypoteettisia jokaisen pelaajan pelatessa täydet 60 ottelua. Aika paljon myös pyöristin lukuja, joten erittäin todennäköistä on, että maalimäärät tulevat tippumaan, mutta syöttöpisteitä taas voi tulla enemmänkin.\nKirjoittaja Outpost » 07 Touko 2016, 22:49\nKirjoittaja Lakeudun Kutsu » 08 Touko 2016, 22:02\nKomu heti mukaan näihin preseason juttuihin, hieno homma, näköjään ei pääse vielä kevätjäälle kuitenkin.\nKirjoittaja spector » 10 Touko 2016, 13:56\nhttp://bloggar.expressen.se/ek/2016/05/ ... -till-shl/\nEiköhän näistä joku saattaisi Sporttiinkin päätyä...?\nKirjoittaja SPORTTIKOTKA » 10 Touko 2016, 14:20\nLatviasta voisi kyllä suhteellisen edullisesti saada oivan pelimiehen.\nKirjoittaja tipi59 » 24 Touko 2016, 12:24\nLähtisikö keräys käyntii, jos hommataisiin vielä todella kokemusta joukkueeseen, mensikö Valtoselle ja Jämsälle läpi. Janne Pesonen\nKirjoittaja Lakeudun Kutsu » 31 Touko 2016, 22:59\nMielenkiintoinen jengi kyllä kasassa Vaskivuon myötä. Aika iso vaihtuvuus toki mutta joukkue miltei valmis jo tässä vaiheessa. Tarkoittanee että ollan saatu haluamat pelaajat eikä mitään Jönköpingin jämäjenkit.\nLiiga tule olemaan tasainen ensi vuonnakin, jopa tasaisempi kuin edellinen kausi. Valmis jengi saattaisi olla etu kun lähdetään heti syksyllä yllättämään, näin ainakin minä uskon ja toivon.\nKysymysmerkkejä onkin, ikä ja nopeus, monella konkarieilla huonompi viimesemmät kaudet alle, toivottavasti saadaan oikeat henkilökohtaiset yrttiseokset annosteltu, meriilma hoitanee loput.\nKirjoittaja muuttohaukka » 01 Kesä 2016, 06:38\nKokeneesta kaartista ainakaan Viitaluoman pelikunto ei arveluta tippaakaan. Mitä miehen lausuntoja on kuunnellut, niin viime kausi Ruotsissa oli aikamoista paskan nielemistä kaikin puolin ja mies uhkuu näytönhaluja ja nauttii jopa preseason harjoittelusta. Mulla on kova luotto, että ottaa jälleen paikan Liigan parhaimmistosta ja siivittää siinä ohessa Nenosen todelliseen läpimurtoon.\nSuurin kysymysmerkki on Nordlund. On varmasti edelleen hyvä pakki Liigatasolla, mutta pystyykö täyttämän Newtonin saappaat?\nRiska täyttää varmasti roolinsa. Pisteitä ei mieheltä kannata odottaa, toki niitäkin voi tulla viime kautta enemmän, kun on paremmat laiturit.\nKirjoittaja Kajtsu » 02 Kesä 2016, 20:10


mitä ihmettä?: Enkelten päivä\nTänään on siis tuo Mikkelinpäivä. Monipuolinen kristillispakanallinen juhlapyhä.\nMeillä täällä Lopella vietetään myös vanhemman väen kirkkopyhää. Kävin aamusella piii-itkästä aikaa messussa. Ensi kertaa uuden isotekstisen virsikirjani kanssa. "Oma" penkkini oli taas tyhjä, vaikka etummaiset ja penkistäni taaemmat olivat täynnä mummoja rollaattoreineen. (Harley ei ollut mukana, koska se "oma" penkkini on juuri tarkoin valittu istuinpaikka sekä nähdäkseni liturgin kasvot, laulettavat virret ja siitä on helppo kivuta ehtoolliselle ihan vaan kepin kanssa). Kelpasi myös Leena-Tädille, joka oli kuskina. Leena-Täti on Leena-Täti siksi että hän on edellisen avopuolisoni isän veljen leski. Siis melkein sukulainen. Älkää kyselkö enempää, tarpeeksi sekava selitys tuokin.\nSaarnamiehenä meillä oli iloinen ylläri: Turun Merimieskirkon pastori Sasa Lehtinen. Mikäli käsitin oikein, olivat Rahtarit ojentaneet yhteistyökätensä ja ainakin tänään Sasa merimiespastorina piti loistavan enkelisaarnan seurakunnallemme.\nMinulle tämä oli kerrassaan ajankohtainen juttu. Koko messu, sen sisältö ja tunnelma että vasitenkin Sasan saarna osui ja upposi. Enkelten kanssahan minäkin olen viimeiset kymmenen vuotta kulkenut ja viime vuosina olen heitä tuupannut eteenpäin milloin minnekin kun kutsu on minut yhyttänyt. Ehtoollisella sainkin preesensyhteyden kiittääkseni ja saadakseni uutta voimaa jatkaa tehtävääni, jonka Herra minulle antoi. Aamen.\nMinun on pakko vielä lopuksi lainata Tallinnanreissulla kohtaamani uuden Pirjo-ystävän eilistä sähköpostia:\n"Vietin tänään muutaman tunnin blogissasi ja sen perusteella kyllä olisin ollut valmis väittämään, ettei tuollaista oikeesti voi olla olemassakaan. Onneksi tapasin sut livenä ja vakuutuin, että kyllä sittenkin voi:)"\nEnkelit ovat Herran sanansaattajia. Heidän persoonansa on HENKI, heidän tehtävänsä on ENKELI. Näin Sasa-pastori meille tänään vakuutti ja minusta se kuulostaa hyvin oikealta.\nTämä postaus toimittakoon myös matkakertomuksen virkaa.\nLähettänyt liskonainen klo 13.41\nstansta 4. lokakuuta 2009 klo 15.50\nMulla on sua ikävä, enkelini! ♥\nArjaanneli 4. lokakuuta 2009 klo 21.22\nEnkelin osa ei totisesti ole aina helppo!\nNo, tosin eivät olisi oikeita enkeleitä, jos valittaisivat työmääräänsä.\nArjen enkeleitä on kyllä aivan liian vähän.\nTaidat olla yksi heistä.\nOfelia 5. lokakuuta 2009 klo 16.00\nOletko koskaan nähnyt enkeliä? Siis jotain ylimaallista valohahmoa tai vastaavaa. Minä en ole mutta olisihan se mielenkiintoista nähdä ja kokea!


Espoo Marketing Oy:n\nHenkilötietolain (523/99) 10 §:n mukainen rekisteriseloste. 1. Rekisterin pitäjä\nEspoo Marketing Oy / Visit EspooTekniikantie 1402150 Espoo\nMarkkinointimme vastaa viimeistään kahden arkipäivän kuluessa rekisteriä koskeviin kysymyksiin ja palautteisiin.\nEspoo Marketing Oy:n markkinointirekisteri.\n7.Säännönmukaiset tietojen luovutus\nEllei lainsäädäntö siihen pakota, Espoo Marketing Oy ei luovuta näitä tietoja ilman lupaasi kolmannelle osapuolelle.\nHenkilötiedot säilytetään luottamuksellisina. Espoon Marketing Oy:n tietoverkko ja laitteisto, jolla rekisteri sijaitsee on suojattu Espoon kaupungin palomuurilla ja muilla tarvittavilla teknisillä toimenpiteillä. Henkilökuntaa sitoo työsopimuksessa määritelty vaitiolovelvollisuus.\nPerjantai, 24. Maaliskuuta 19:51


SILLÄ SIPULI: Ruokainnostuneiden nautinnollinen päivä Turussa\nHääpäivä on meille tosi tärkeä kaksinolopäivä. Varsinkin silloin kun muksut olivat ihan pieniä, oli hienoa lähteä päivän ajaksi jonnekin ihan vain kahdestaan ja jättää joku muu vaihtamaan vaippoja. Joskus hääpäivää on juhlittu päivä, toisinaan kaksi ja kymmenvuotista avioliittoa juhlittiin ihan juhlien muodossa sekä Köpiksenreissulla. Viime vuonna oltiin Tampereella.\nSuunnittelemme ohjelman vuorovuosina yllätyksenä toiselle. Tänä vuonna tuli täyteen 12 vuotta naimisissaoloa. Oli Jukan vuoro hankkia lapsenvahdit, miettiä minne suuntaamme ja mitä teemme. Veikkasin ja toivoin etukäteen Turkua ja siellä ainakin Kaskista. Odotukseni toteutui, mutta päivään sisältyi paljon muutakin kuin illallinen. Kokonaisuutena päivä oli täynnä nautiskelua niin yhdessäolon, ruuan kuin juoman ja kulttuurinkin suhteen.\nLounaalle suuntasimme Turun kauppahalliin, jossa en ollutkaan käynyt sitten lapsuusvuosien. Meitä houkutti sekä meksikolainen että vietnamilainen ruoka, joten päädyimme jakamaan molempia.\nAloitimme taqueria LaVictoriasta. Henkilökunta tiskin takana oli rentoa ja erittäin palvelualtista. Valitsimme kolme erilaista tacoa. Maissitortillat tehdään paikassa itse. Chorizo-peruna- kuten myös nyhtöpossutäyte olivat tosi hyviä, mutta voiton vei palainen naudankielitäyte. Annoksen tulisuutta sai säädellä itse neljän eri salsan voimin, joista viimeisessä tulisuutta kuvasi pääkallon kuva.\nJa katsokaas! La Victoria myös myy meksikolaisia mausteita. Ostimme tietysti hetki sitten kaipaamamme epazotea kokeiluun.\nVietnamFoodin kevätrullat olivat ihanan raikkaita ja dippikastike maistuva sekä kaunis. Phokeitossa liemen maku oli melkein kohdillaan, ihan viimeinen syvyys siitä kuitenkin puuttui. Samoin uupuivat yrtit, mikä tuntuu olevan tylsän yleistä suomalaisissa pho-versioissa.\nTurun taidemuseossa meille mielenkiintoisimmaksi nousi näyttely Sadan vuoden kuvia, johon kuului myös rakastamiamme kultakauden teoksia. Kuvan rapuasetelma on Fanny Churbergin teos.\nJoimme lasillisia siellä sun täällä päätyen myös Viinille. Tässä paikassa idea oli hauska: viinilasillisia sai ostaa edulliseen hintaan pruuviannoksinakin. Keralla sopi mutustaa niin ikään maltillisesti hinnoiteltuja pikkupaloja ja juustoja. Valitsimme erilaisia punaviinejä tarjoilijoidenkin suosituksia kuunnellen. Viinien kanssa maistelimme manchegoa, saksalaista sinihomejuustoa, äyriäisnyyttejä ja paprikaisia pikkupaloja. Nämä tarjoiltiin hunajamelonin, päärynän, suolakeksien ja grissinien kanssa.\nPaikan sisustus olisi kaivannut meidän makuumme jonkinlaista rentouttamista, mutta idea, maut, palvelu ja taustamusiikki oli hurmaavaa.\nTurkureissua on vaikea tehdä ilman Pizzariumin pizzoja, emmekä me tälläkään kertaa edes yrittäneet. Haimme muutaman palan ihania pitsoja hotellille mussutettavaksi ennen teatteria.\nTurun Kaupunginteatterin Seili oli todella väkevä esitys. Itkin välillä ihan ääneen katsoessani vahvaa näyttelijäntyötä, jota pelkistetty lavastus tuki hienosti. Osuvat musiikkivalinnat veivät osaltaan tarinaa hienosti eteenpäin tuoden siihen monesti uudenlaisen näkökannan. Tuskin koskaan voin enää kuunnella Laura Närhen "Mä annan sut pois" miettimättä myös näytelmän tuomaa merkitystä sille.\nKorjatuilla meikeillä suuntasimme ravintola Kaskikseen, joka on ollut pitkään ravintolatoivelistalla. Kaikki se hypetys ja kehuminen mitä olette yksivuotiaasta paikasta kuulleet, ovat todellakin paikkansapitäviä. Ruoka oli hyvää, kekseliästä, uutta tarjoavaa ja todellakin kokonsa puolesta riittävää. Juomat tukivat hienosti ruokia ja henkilökunta osasi asiansa. Teen Kaskiksesta vielä ihan oman juttunsa, joten silloin siitä enemmän. (edit: nyt täällä). Nyt tyydyn vain toteamaan että varatkaa pöytä ihmeessä ajoissa, varsinkin jos mielitte ruokailua viikonlopulle.\nKun yhden päivän aikana itkee, nauraa, nauttii ja pussaa rakkaansa kanssa se riittää. Se on valtavan paljon.\nCampasimpukka 8. maaliskuuta 2015 klo 21.33\nTiedät kyllä mitä teen noille ravintolavinkeille:) Mutta noin myöhään syömään??? Minä olisin jo unten mailla ainakin tuntia aikaisemmin :D\nMerituuli 8. maaliskuuta 2015 klo 21.37\nJukka sanoi mullekin edellisenä iltana että nukut sitten niin pitkään kuin pystyt. Illisajan nähdessä tajusin miksi. Mies oli varannut pöydän kaksi kuukautta aiemmin ja tuo oli ainoa vapaa aika. Onneksi oli kuitenkin ottanut sen, sillä menu oli todella todella hyvä. Että todella ajoissa pitää varauksen kanssa olla!


Kangasalan Kiertotalousalue-hankkeen YVA-menettely on päättynyt (Pirkanmaa) - ely - ELY-keskus\nKangasalan Kiertotalousalue -hankkeen YVA-selostuksesta annettu perusteltu päätelmä (Pirkanmaa)\nPirkanmaan ELY-keskus antoi perustellun päätelmän Tarasten Kiertotalousalue Oy:n Kangasalle suunnittelusta Kiertotalousalue -hankkeesta.\nTampereen ja Kangasalan rajalle suunnitellaan uutta kiertotalousaluetta ja jätteenkäsittelyä. Suunniteltavalla noin 65 ha laajuisella hankealueella tultaisiin esikäsittelemään, loppusijoittamaan ja hyödyntämään pilaantuneita maita, rakennus- ja purkujätteitä, teollisuuden jätteitä, tuhkia ja kuonia sekä ylijäämämaita. Hankkeesta vastaa Tarasten Kiertotalousalue Oy\nYVA-menettelyssä on arvioitu hankkeen kolmea toteutusvaihtoehtoa (VE1-VE3), joissa vastaanotettavan jätteen maksimimäärä vaihtelee välillä 235 000 – 470 000 tonnia vuodessa. Lisäksi on tarkasteltu hankkeen toteuttamatta jättämisen (VE0) ympäristövaikutuksia. Kahteen vaihtoehtoon sisältyy tavanomaisen ja vaarallisen jätteen loppusijoitusalueiden perustaminen.\nTarasten Kiertotalousalue Oy:n laatima arviointiselostus kertoo hankkeen merkittävistä ympäristövaikutuksista. Hankkeen toiminta voi aiheuttaa kaikissa vaihtoehdoissa pieniä tai keskisuuria haitallisia vaikutuksia maahan ja maaperään, pohjavesiin, pintavesiin, ilmaan ja ilmastoon, luonnonympäristöön, meluun, liikenteeseen ja maisemaan sekä välillisesti väestöön, ihmisten terveyteen, elinoloihin ja viihtyvyyteen. Hankkeella on lisäksi vaikutuksia yhdyskuntarakenteeseen ja maankäyttöön. Selostuksessa on esitetty, miten näitä edellä mainittuja haitallisia vaikutuksia voidaan ehkäistä ja lieventää ennalta.\nArviointiselostuksesta annettiin 4 kpl lausuntoja ja 3 mielipiteitä. Mielipiteissä kiinnitettiin erityisesti huomiota asutukselle merkityksellisiin pöly- ja hajuhaittoihin myös poikkeustilanteet huomioiden.\nPirkanmaan ELY-keskus on yhteysviranomaisena antanut 28.1.2020 ympäristövaikutusten arviointimenettelystä annetun lain (YVA-laki) mukaisen perustellun päätelmän Tarasten Kiertotalousalue Oy:n Kangasalan Tarastejärvelle suunniteltavan Kiertotalousalue – hankkeen merkittävistä ympäristövaikutuksista. ELY-keskuksen näkemyksen mukaan YVA-selostus antaa riittävän kokonaiskuvan hankkeen ympäristövaikutuksista. Arviointi on käsitelty YVA-lainsäädännön vaatimalla tavalla.\nJatkosuunnittelussa on otettava huomioon vaikutukset väestöön ja elinoloihin\nPirkanmaan ELY-keskus yhteysviranomaisena nosti perustellussa päätelmässä esiin arvioinnin puutteita, joita on syytä ottaa huomioon hankkeen jatkosuunnittelussa sekä lupa- ja hyväksymismenettelyissä. Kiertotalousalueen merkittävistä ympäristövaikutuksista pöly, haju, melu ja liikenne vaikuttavat lähialueen viihtyvyyteen ja elinoloihin. Näitä on tarkasteltu hankkeen vaikutusten arvioinnissa. Jatkosuunnittelussa on syytä huomioida hankkeesta aiheutuvat vaikutukset ja rajoitukset maankäytön kehittämiseen Pirkanmaan maakuntakaavan 2040 mukaisesti. Huomiota tulee kiinnittää toiminnan laaja-alaisiin vaikutuksiin nykyisten ja tulevien asukkaiden kannalta, erityisesti Ruutanan ja Nurmi-Sorilan asutukseen osoitetuilla alueilla. Lisäksi on syytä tarkentaa vaikutuksia erityisesti pintavesiin ja luontoon. Jatkosuunnittelussa on syytä päivittää arvioinnit vastaamaan valittua tarkennettua hankevaihtoehtoa.\nELY-keskus nostaa esille, että kiertotalousalueen toiminnot edistävät osittain voimassa olevien kaavojen toteutusta. Tarasten alueelle on keskittynyt useita jätehuoltoon liittyviä toimintoja kaavan mukaisesti. Siitä huolimatta loppusijoitusalueen ja siihen liittyvien käsittelytoimintojen sijoittuminen on osittain ristiriitainen kaavassa Tampereen kaupunkiseudun kehittämistavoitteisiin sekä maakuntakaavan mukaisen tuulivoima-alueeseen nähden. Hankkeen vaikutukset ovat pitkäkestoisia ja voivat aiheuttaa ristiriitaa Tampereen kaupunkiseudun erityispiirteen, voimakkaan asutuksen kasvun kautta asuin- ja elinympäristössä. Hankkeen haitallisia vaikutuksia ympäristöön voidaan lieventää mm. toimivilla pohja- ja pintarakenteilla, laskeutusaltailla ja kosteikoilla sekä kiinnittämällä huomiota ennaltavarautumiseen ja vaikutustarkkailuun. Asutukselle merkityksellisten melu- ja hajuhaittojen osalta seurantaa ja tiedotusta olisi syytä tehdä yhteistyössä alueen muiden toimijoiden kanssa.\nArviointiselostus ja yhteysviranomaisen perusteltu päätelmä ovat kokonaisuudessaan luettavissa osoitteessa www.ymparisto.fi/TarastenkiertotalousalueYVA. Kuulutus ja yhteysviranomaisen perusteltu päätelmä pidetään nähtävillä kuukauden ajan Pirkanmaan ELY-keskuksen verkkosivuilla Kuulutukset –osiossa: (www.ely-keskus.fi/pirkanmaa > Ajankohtaista > Kuulutukset). Tieto kuulutuksesta julkaistaan kuntien ilmoitustauluilla (www.kangasala.fi/kategoria/kuulutus, www.tampere.fi/tampereen-kaupunki/ajankohtaista/ilmoitukset). Perusteltu päätelmä on lisäksi luettavana Kangasalan pääkirjastolla (Keskusaukio 2, Kangasala) ja Tampereen pääkirjastossa (Metso, Pirkankatu 2, Tampere).\nYVA-lain mukainen arviointimenettely päättyy perusteltuun päätelmään. Arviointiselostus ja yhteysviranomaisen perusteltu päätelmä tulee liittää hankkeen lupahakemusasiakirjoihin. Tarasten Kiertotalousalue Oy:n tarkoituksena on hakea ympäristölupaa YVA-menettelyn päätyttyä.\nMervi Sivula, puh. 0295 036 011, etunimi.sukunimi@ely-keskus.fi\nSamuli Alppi, puh. puh. 0295 036 378, etunimi.sukunimi@ely-keskus.fi


Autoteollisuus | Bosch Rexroth Suomi\nValmistajien reagointikyvyn parantamisen takaamiseksi Bosch Rexroth toimittaa autoteollisuudelle joustavia ratkaisuja\nKeskeinen edellytys menestykseen autoteollisuudessa on kustannusten ja laadun yhtäaikainen hallinta. Lisäksi autoteollisuuden on sopeuduttava nopeasti vaihtuvien trendien ja kasvavan ympäristötietoisuuden vaatimuksiin. Tämä vaatii muun muassa joustavuutta, standardointia ja energiatehokkuutta. Bosch Rexroth tarjoaa konevalmistajille tähän tarkoitukseen täydellisen automaatiojärjestelmien valikoiman. Ratkaisujamme voidaan käyttää kaikissa valmistus- ja asennusvaiheissa – prässäyksestä ja korinrakennuksesta, maalaukseen sekä moottorien ja vaihteistojen valmistamiseen ja kokoonpanoon.\nPitkäaikaisen alalla hankitun kokemuksen ansiosta Bosch Rexrothin on mahdollista nopeasti sovittaa tuotteita markkinoiden muuttuviin vaatimuksiin. Yksi esimerkkki tästä ovat autoteollisuudelle kehitetyt vastushitsausjärjestelmät. Näillä järjestelmillä voidaan vastata eri materiaalien asettamiin haasteisiin, millä on merkitystä erityisesti lyhentyviä tuotantoelinkaaria ajatellen.\nBosch Rexroth luottaa lisäksi johdonmukaisesti avoimiin ja maailmanlaajuisesti hyväksyttyihin standardeihin ja edistää tällä tavalla nopeita markkinoilletuloaikoja. Tuotteilla kuin Sytronix ja IntraMotion MTX ega sekä 4EE-järjestelmä – Rexroth for Energy Efficiency voimme vähentää käytössä kuluvaa energiaa.\nAsiakkaamme saavat aina tasaisen hyvää laatua ja maailmanlaajuisesti toimivan yhteistyökumppanin. Asiantuntevat yhteyshenkilömme tarjoavat parasta mahdollista neuvontaa jokaisessa tuotantovaiheessa. Lisäksi teknologioiden rajat ylittävät ratkaisut, joiden rajapinnat on optimaalisesti sovitettu toisiinsa, säästävät energiaa.


Taloustutkimus Oy on täyden palvelun markkinatutkimustalo. Nyt haemme uusia haastattelijoita Hollolaan tekemään henkilökohtaisia haastatteluja vastaajien kotona. Vastaajat haetaan kulkemalla ovelta ovelle, joten arvostamme iän tuomaa varmuutta tilanteisiin. Tarjoamme jatkuvan osa-aikatyön, jossa voit itse vaikuttaa työmäärääsi ja -päiviisi. Työ tehdään pääasiassa iltaisin ja viikonloppuisin. Työ sopii parhaiten toisen osa-aikatyön yhteyteen, opiskelijalle ......\nesimerkiksi hakuja markkinointi Hollola tiedonhallinta ja arkistointi Hollola viestintä Hollola markkinointi tiedonhallinta ja arkistointi viestintä


Hallinto-oikeus hylkäsi valitukset pääkaupunkiseudun ja Kirkkonummen jätehuoltoasiassa\n16.12.2019 10.10 Hallinto-oikeus hylkäsi valitukset pääkaupunkiseudun ja Kirkkonummen jätehuoltoasiassa\nSe seikka, että jätteen keräys uudessa jätehuoltomääräyksessä sallittuina kellonaikoina voi yksittäisten asuntojen kohdalla mahdollisesti aiheuttaa melua, joka voidaan kokea häiritseväksi, ei tee valituksenalaista jätehuoltomääräystä lainvastaiseksi. Jätteen keräyksestä vastaava on jätehuoltomääräyksistä riippumatta velvollinen järjestämään jätteen keräyksen siten, ettei jätehuollosta aiheudu jätelain 13 §:ssä ja jätteistä annetun valtioneuvoston asetuksen 10 §:ssä tarkoitettua meluhaittaa. Viime kädessä jätelain säännösten noudattamista valvoo kunnan ympäristönsuojeluviranomainen. Jätteenkuormauksen sallittua aikaa koskeva määräys koskee kaikkia alueen jätteenkuljetuksia, joten se ei aseta muita alueen jätealan toimijoita eriarvoiseen asemaan HSY:n urakoitsijoiden kanssa. HSY:n hallituksen valituksenalaisella päätöksellä hyväksymä jätehuoltomääräys 31 § ei ollut valituksissa esitetyillä perusteilla lainvastainen.


Onkos sitä Silatia Suomessa? - Sivu 5 - Potku.net\nOnkos sitä Silatia Suomessa?\nViesti Replot » elo 21, 2017, 15.24\nKari Aittomäki kirjoitti: Multahan jäi aikanansa ne Paul de Thouarsin seminaarit väliin, oli aika kiireistä aikaa. Harmitti kovin.\nEtenkin koska Ave kevyinperustein dissas täysin..\nMikaF, onko sinusta silatin ja escrimaperheen paketeissa merkittäviä eroja?\nKun minusta ne on ikäänkuin sukulaisia.\nSe escriman ja silatin sukulaisuus on voi olla vähän niin ja näin kaikista tarinoista huolimatta.\nOma eri kirjallisista lähteistä koostettu käsitykseni escriman ja silatin "sukulaisuudesta" on, että sukulaisuus on enemmän uutta kuin vanhaa perua. Perinteinen keskifilippiiniläinen, Visayasin saariston escrima on sukua etunenässä espanjalaisille asetaidoille. Tästä osoituksena mm. espanjankielinen terminologia lähes kaikissa perinteisissä escrima-koulukunnissa, vaikkei espanjan kieli koskaan juurtunut Filippiineille laajalti käytetyksi kieleksi. Escrima itsehän tarkoittaa miekkailua monilla latinalaisilla kielillä/murteilla. Myöhempää silatin vaikutusta voi varmaan löytää vaikkapa pekiti tirsiasta, jonka pääopettaja Leo Gaje on kertonut harjoitelleensa nuorempana myös silatia.\nViesti carenza » elo 22, 2017, 07.31\nTuota Kalin ja Silatin sukulaisuutta voisinkin kysyä Inosantolta tulevana viikonloppuna henkilökohtaisesti...tosin taitaa tulla niin paljon tietoa asiantiimoilta, että puolet unohtuu samantien\nViesti Replot » elo 27, 2017, 21.39\ncarenza kirjoitti: Tuota Kalin ja Silatin sukulaisuutta voisinkin kysyä Inosantolta tulevana viikonloppuna henkilökohtaisesti...tosin taitaa tulla niin paljon tietoa asiantiimoilta, että puolet unohtuu samantien\nKysyitkö? Kiinnostaa kyllä mitä Inosanto tuumii asiasta, vaikka suusta suuhun kulkeva perimätieto voikin olla jo moneen kertaan vääristynyttä tai jopa tahallaan vääristeltyä.\nTuli tuosta kalista mieleen, että sanan kali on nykyisessä merkityksessään escriman synonyyminä väitetty (Nepangue & Macanchor: Cebuano Eskrima) olevan aika myöhäistä, amerikanfilippiiniläistä alkuperää. Sillä olisi pyritty vahvistamaan käsitystä escriman ja muun fma:n muinaisesta kaakkoisaasialaisesta alkuperästä. Jo Lapulapu olisi osannut kalia ynnä muuta myyttistä. Filippiineillä on tietääkseni puhuttu perinteisesti joko escrimasta/eskrimasta tai arniksesta, molemmat sanat espanjalaista alkuperää.\nOlisikin syytä erottaa perinteinen escrima/arnis nykyisestä synkretistisestä fma:sta, johon on liitetty aineksia silatista, jujutsusta ynnä muista lajeista.\nViesti Alapotku » elo 27, 2017, 22.02\nVaimoni on kotoisin Cebusta. Hän tuntee escriman (visayan kieltä) ja arnisin (tagalogin kieltä), mutta ei ollut koskaan kuullutkaan kalista. Hän sanoi, että sana kuulostaa muslimiperäiseltä. Filippiinien muslimivähemmistö asuu enimmäkseen eteläisimmillä saarilla, joista on perinteiset merireitit Malesiaan ja Indonesiaan. Islamin usko tuli tuosta suunnasta Filippiineille jo ennen kuin Magalhaes käännytti ensimmäiset filippiinot kristinuskoon; vaimoni mukaan mm. Lapulapu oli muslimi. Espanjalaisten vallatessa Filippiinejä katolinen kristinusko syrjäytti islamin vaikutuksen mm. Cebussa, mutta islam jäi elämään mm. Mindanaon eteläosiin ja Sulu-saaristoon. Tämän historian tietäen, silatilla ja kalilla voisi olla yhteisiä juuria tuon muslimikytkennän kautta. Toisaalta, kali muistuttaa niin paljon escrimaa/arnista, että kyse voi olla vain uuden nimen käytöstä. Tässä pohdintoja, ei vastausta.\nViesti carenza » elo 29, 2017, 07.07\nSilatiahan löytyy hieman eri versioina ja monastikin vain eri termeillä vanhan valtakunnan rajojen sisältä lukemattomia ja Kalissahan on jo Dumog joka on hyvinkin lähellä Silatia. Inosanto kertoili taas niin pirusti historiasta, että tyhmempää jo hirvitti\nbtw. eräällä saarella ei ole historiaa mihinkään kirjoitettu vaan on kertomuksen muodossa joka kestää vuorokauden ja kahdeksan tuntia joten historian kirjoihin ei aina ole luottamista. Tuo tuli monta kertaa esille sillä itse en ainakaan tiennyt, että oikeasti olikin viisi soturia eikä vain tämä yksi. Sitäkään en tiennyt, että nämä neljä mahtavaa purtta Santa Maria etc. olivat vain pikkiriikkisiä verrattuina kiinalaisten jo aiemmin seilanneisiin laivoihin (lähes neljäsataa metrisiä) ja tuostakaan ei lie liiemmin ole kirjoiteltu?\nTykännyt: 61 kertaa\nViesti Andy » elo 29, 2017, 09.55\nKiinalaisten löytöretket ovat kyllä hyvin tunnettuja. Tuossa tietoa niistä: http://www.tiede.fi/artikkeli/jutut/artikkelit/zheng_he_oli_kiinan_kolumbus\nZheng Hen Dzonkit olivat noin 120m ei 400m. 400 jalkaa menisi lähelle.\nKooltaan Zheng Hen laivat olivat omaa luokkaansa: suurimmat yhdeksänmastoisia, jopa 120 metriä pitkiä ja 50 metriä leveitä jättiläisiä. Esimerkiksi Kolumbuksen alukset olivat vain noin 26-metrisiä. Zheng Hen donkkeja suurempia aluksia ei nähty ennen ensimmäistä maailmansotaa.\nTuossakin on kyllä aika tökeröä liioittelua. Esim. vuonna 1912 uponnut Titanic oli noin 270m pitkä ja uppouma 52000 tonnia...\nKolumbuksen alukset olivat Santa Maria, Pinta ja Nina, mutta mikä on se neljäs laiva? Siitä en ole kuullut, että kukaan olisi edes tuohon aikaan Euroopassa pitänyt Kolumbuksen laivoja jotenkin isoina. Päinvastoin retkelle varustettiin pieniä ja halpoja laivoja. Laivoista suurimman Santa Marian uppouma on ilmeisesti ollut jotain 100 tonnin luokkaa (siitä ei ole säilynyt edes piirrosta ja kaikki mitat ovat arveluita) kun aikakauden suurimmat sotalaivat olivat noin 1000 tonnia.\nTuolla on erilaisia arvioita kiinalaisten dzonkkien uppoumasta. Suurimmat 2000 tonnia, pienimmät 500-800 tonnia. Myös kiinalaisilla oli pienempiä aluksia käytössään soutuveneisiin asti.\nViesti carenza » elo 30, 2017, 04.29\nAndy kirjoitti: Kiinalaisten löytöretket ovat kyllä hyvin tunnettuja. Tuossa tietoa niistä: http://www.tiede.fi/artikkeli/jutut/artikkelit/zheng_he_oli_kiinan_kolumbus\nOikein, ei pitäisi väsyneenä kirjoitella...siinäpä sitten tärkeimmät tulikin käsiteltyä.\nViesti Replot » syys 6, 2017, 00.53\nAlapotku kirjoitti: Vaimoni on kotoisin Cebusta. Hän tuntee escriman (visayan kieltä) ja arnisin (tagalogin kieltä), mutta ei ollut koskaan kuullutkaan kalista. Hän sanoi, että sana kuulostaa muslimiperäiseltä. Filippiinien muslimivähemmistö asuu enimmäkseen eteläisimmillä saarilla, joista on perinteiset merireitit Malesiaan ja Indonesiaan. Islamin usko tuli tuosta suunnasta Filippiineille jo ennen kuin Magalhaes käännytti ensimmäiset filippiinot kristinuskoon; vaimoni mukaan mm. Lapulapu oli muslimi. Espanjalaisten vallatessa Filippiinejä katolinen kristinusko syrjäytti islamin vaikutuksen mm. Cebussa, mutta islam jäi elämään mm. Mindanaon eteläosiin ja Sulu-saaristoon. Tämän historian tietäen, silatilla ja kalilla voisi olla yhteisiä juuria tuon muslimikytkennän kautta. Toisaalta, kali muistuttaa niin paljon escrimaa/arnista, että kyse voi olla vain uuden nimen käytöstä. Tässä pohdintoja, ei vastausta.\nYllä mainitsemani kirjan (Cebuano eskrima) kirjoittajat totesivat myös, että Visayasin saaristossa tai Luzonilla ei tunneta termiä kali. Heidän mukaansa kuitenkaan Etelä-Filippiinien muslimialueillakaan ei sitä tunneta. Nykyään tunnetuista koulukunnista tietääkseni esimerkiksi pekiti-tirsiaan on liitetty loppuosa "kali" vasta aika myöhään, eikä pekiti-tirsia kali ole siis tyylin alkuperäinen nimi. Pekiti-tirsiahan on peräisin Negrokselta Visayasin saaristosta, eikä suinkaan etelän muslimialueilta.\nKali vaikuttaa siis olevan anakronistinen synonyymi escrimalle/arnikselle. Käsitys kalin muinaisuudesta perustuu kai Placido Yambaon 1950-luvulla kirjoittamaan arnis-oppaaseen, jossa väitetään espanjalaisille esitetyn kalia jo 1500-luvulla. Nimi kali olisi sitten jäänyt pois käytöstä myöhemmin, kunnes Yambao omaksuu sen tarkoittamaan arniksen alkumuotoa. Ja näin kalin legenda on syntynyt.\nCarenzan mainitsema dumog taas taitaa olla ihan escrimasta/arniksesta erillinen painiperinne, joka niin ikään on vasta 1900-luvulla liitetty osaksi uusia "kalityylejä". Hiihto ja pienoiskivääriammuntakaan eivät jaa samaa alkuperää, vaikka molempia harjoitetaan ampumahiihdossa. Moni 1900-luvun jälkipuolella koostettu tyyli on hybridi, johon on otettu paloja ja vaikutteita eri escrimaperinteistä kuin myös muista kamppailutaidoista (silat, dumog, jujutsu jne.).\nTäydellistä kuvaa ei eri kamppailuperinteiden synnystä ja kehityksestä voi tietenkään luoda historiallisten dokumenttien puutteessa. Kamppailupiireissä kulkeva perimätieto ei niitä korvaa, koska rikkinäinen puhelin usein muuttaa tarinaa kertojan myötä joko tahallaan tai tahattomasti, ja tieto voi tosiaan olla jo lähtökohtaisesti väärää. Vanhat escrimadorit olivat enimmäkseen kansanmiehiä, joilla tuskin oli suurta akateemista mielenkiintoa oppimiensa taitojen alkuperän suhteen.\nViesti magamies » syys 10, 2017, 16.39\nFranck Ropers Pencat Silat, melko pätevä kaveri ja itsepuolustusideaa\nLauteille: Helmikuu 2016\nViesti Felder » elo 7, 2018, 12.38\nViesti Felder » elo 7, 2018, 12.39\nViesti Felder » elo 7, 2018, 12.40\nViesti Felder » elo 7, 2018, 12.42\nViesti Felder » elo 7, 2018, 12.44


Vankimessut kesäkuussa Porissa! – Porin Sininauha\n26.3.2019 admin Uncategorized\nVankimessut järjestetään ensimmäistä kertaa Porissa (Helsingissä on järjestetty menestyksekkäästi vuosina 2017 & 2018) ja niiden tavoitteena on tarjota tietoa vapautuville vangeille, yhdyskuntaseuraamusta suorittaville sekä heidän läheisilleen erilaisista palveluista joita voi käyttää rangaistuksen aikana tai sen jälkeen. Tavoitteenamme on myös vähentää ennakkoluuloja ja rangaistuksen aiheuttamaa stigmaa.\nMukana messuilla Satakunnan vankilat, Porin kaupungilta nuorten työpaja, aikuissosiaalityö, päihdepalvelut, Kris Satakunta ry, Siltavalmennusyhdistys ja monia muita! Ohjelmassa on niin asiaa kuin live-musiikkiakin mm. Räppäri Ällä ja Porin nuorten työpajan bändi!\nJos olet kiinnostunut tulemaan näytteilleasettajaksi messuille, ota yhteyttä Elina Peltoseen, p. 0503309571 tai e.peltonen@porinsininauha.fi. Näytteilleasettajaksi tuleminen ei maksa mitään. Jos taas olet kiinnostunut poikkeamaan messuilla messupäivänä, olet lämpimästi tervetullut!\nNext Post:Avoimia työpaikkoja Porin Sininauhassa\nAvoimia työpaikkoja Porin Sininauhassa


Ke 27.1.2021, klo 19.00\nVanhalla Harpagonilla on kasapäin käteistä mutta ei minkäänlaista aikomusta luopua rahoistaan. Äveriään ja epäluuloisen kitupiikin omaisuudelle olisi kyllä ottajia, mutta rahojensa päällä istuva Harpagon on harvinaisen yksipuolinen neuvottelukumppani.\nKun sydämen asioista piittaamaton Harpagon rakastuu nuoreen ja kauniiseen Marianeen, koko huusholli menee sekaisin. Pian paljastuu, että samaan naiseen on rakastunut myös Harpagonin poika Cléante. Kun kuvioon lisätään vielä Harpagonin junailemat naimakaupat vastentahtoisen tyttärensä Elisen ja vanhan Anselmen välillä, saa alkunsa jupakka, johon sotkeutuu yhä enemmän väkeä, yhä hullummin seurauksin. Koomisia väärinkäsityksiä nähdään totisesti niin talouden kuin rakkauden asioissa.\nSaiturin ohjaa Vallilan Kansallisteatteriin näyttelijälegenda Vesa Vierikko. Luvassa on puuteria, peruukkeja ja pukuloistoa sekä vauhdikasta ja herkän vivahteikasta komediaa ‒ näyttelijäntyön kaikkiin suuntiin räiskyvää riemua.\nLiput 40€ Lippupisteestä


Acer Swift 1 14" kannettava tietokone | Radio-TV Westerlund Oy | Kodinelektroniikan verkkokauppa\nAcer Swift 1 14" kannettava tietokone\nValmistajan tuotekoodi: SF114-32-C3W5\nSwift 1 on täydellinen ratkaisu niille, jotka tarvitsevat kevyttä kannettavaa arkikäyttöön aina tekstinkäsittelystä videoiden katselemiseen. Laitteessa on 14 tuuman näyttö, ja se painaa vain 1,3 kg. Näin ollen se on kevyt kantaa mukana laukussa. Kirjoituskokemus taustavalaistulla näppäimistöllä on miellyttävä, joten laitetta voidaan käyttää tuntikausia, ja sen pyöristetyt näppäimet antavat sille tyylikkään ilmeen. Voit ladata ulkoisia laitteita USB 3.0-portin kautta myös tietokoneen ollessa suljettuna. Lisäksi USB Type-C -portti mahdollistaa nopean tiedonsiirron.\nLaite on myös yhteensopiva sähköisen ylioppilastutkinnon käyttöjärjestelmän kanssa (Abitti/Digabi OS).\nEmme kuitenkaan voi taata yhteensopivuutta esim. vuoden päästä ylioppilaskokeen ja teknologian kehittyessä.\nIntel Celeron N4100, 1.10 - 2.40 GHz, neliydinprosessori\nIntel UHD Graphics 600 -näytönohjain\n128 GB SSD-tallennustila\nWLAN 802.11 ac& Bluetooth 5.0\nLiitännät: 2 x USB 3.0, 1 x USB 2.0 , 1 x USB 3.1 Type-C. HDMI, kuuloke/mikrofoni-yhdistelmäliitin,\nSD-kortinlukija, Taustavalaistu näppäimistö, Sormenjäljenlukija\nAkun käyttöaika jopa 17 tuntia\nYhteensopiva sähköisen ylioppilastutkinnon käyttöjärjestelmän kanssa (Abitti/DigabiOS)\nEAN (viivakoodi): 4713883635233


StanstaLandia: heinäkuuta 2020\nOnneksi viikonloppuna ei ole mitään menoa, luulisin.\nKävin keskiviikkona Mammalle kaupassa ja istuin hetken hänen luonaan. Vein roskat ja sain mukaan paketin, joka piti viedä "jonnekin". Asiakaspalautus siis. Ärrä ei huolinut, mutta onneksi keksin, että lähellä olevassa K-marketissa toimii matkahuolto. Homma hoidettu.\nSain eilen vietyä äidin kirjeen postilaatikkoon. Lähetin yhden virkkaamistani patalapuista hänelle, että saa antaa sen hyvälle ystävättärelleen. Homma hoidettu.\nJa eilen viestitti Liskonainen, että: "kulta, voisitkohan ostaa ja tuoda mulle hylsykoneen Meikkuun tänään? Unohdin himaan.". Sätkätupakkien tekoväline siis kyseessä. Millään en olisi jaksanut, mutta "asetuin toisen saappaisiin". Ärrästä ei taaskaan ollut apua, mutta Tuppo kävi huoltoasemalla. Siellä jostain ylähyllyn takavasemmasta takanurkasta löytyi yksi pölyyntynyt konepaketti.\nMinä matkasin bussilla Meilahteen, jossa tapasin naisen. Vein samalla lukemista.\nKiva olisi ollut käydä kahvilla, mutta kahvila oli kiinni. Muutenkin tapaaminen jäi aika pikaiseksi, sillä halusin päästä samalla matkalipulla takaisin. Homma hoidettu.\nEnkeleitä, ja kaikkea hyvää huomiseen leikkaukseen!!! 💖\nMatkasin takaisin ja kävin ostamassa sen ruokaöljyn. Otin parin tunnin nokoset, jonka jälkeen aloin kokkailemaan. Olin ostanut kasslerpihvejä, koska -30%.\nKäytin ne pannulla. Ei näytä minun mieleisiltä lihoilta...\nMaustoin suolalla sekä pippurilla.\nLaitoin vuokaan lorauksen kermaa kanssa ja uuniin. Itseasiassa ne ovat uunissa edelleen ja kello on vajaa puoliyö (ja just otin pois - mureilta vaikuttaa). Keitin loput pienet perunat ja haudutin öljyssä (ripauksen sokeria kera) punasipulia, paprikaa sekä jalapeñoja. (Ne muuten alkavat vihdoinkin olla lopussa.) Homma hoidettu.\nEDIT. Tuppo harvoin kehuu oma-aloitteisesti mitään ruokaa, mutta nyt kehui tuota lisäkettä. Siispä ostamaan lisää punasipulia vielä kun on muutamia jalapeñoja jäljellä... 👌👍😋\nTulevana päivänä pitää ainakin käydä Mamman luona ja samalla tapaan siellä erään naisen. Sitten pitää toimittaa se kännykkäpussukka. Noita hommia ei ole VIELÄ hoidettu.\nLähettänyt stansta 10 kommenttia:\nTunnisteet: Kokkailua, LiskoNainen, Mamma, Tuppo, Äiti\nHeinäKuu on lopuillaan\nYlihuomenna alkaa elokuu.\nJotenkin surullinen olo, kun heinäkuu loppuu. Samalla yritän muistuttaa itselleni elokuun lämpimistä illoista. Ehkäpä syyskuussakin vielä tarkenee. Olen edelleen sitä mieltä, että kesäkuukaudet menevät nopeampaa kuin esimerkiksi marras- ja tammikuu. 😓\nRankkasade sai yhden lähellä olevan risteyksen tulvimaan...\nSyötiin eilen pieniä perunoita, joiden seuraksi tein kananmunakastiketta. Tupolle ostin purkillisen tonnikalaa vedessä, kuten ennenkin. Maistoin kyllä, mutta en ymmärrä, miten se miehen mielestä kuuluu annokseen? En tykkää.\nIllalla virkkasin pyynnöstä ystävättären isälle kännykkäpussukan "miehisillä väreillä". Laittamani kuvan perusteella kuulemma kelpaa.\nMediassa puhutaan, että uusi korona-aalto iskisi jo parin viikon päästä. Samalla otsikoidaan, että festarit sallitaan ensi lauantaista lähtien? Olen tietoisesti yrittänyt olla ottamatta täällä StanstaLandiassa kantaa epidemiaan, mutta nyt kyllä hämmästyttää. 😧\nSamalla, tottakai, mietin, että miten mahdollinen 'aalto' tulee vaikuttamaan ensi viikolla alkaviin töihin. En tietenkään tiedä vielä, paljonko siellä on porukkaa yhtäaikaa paikalla. En sitä, millaiset tilat siellä on. Enkä sitä, onko turvaväleihin mahdollisuutta. Lisää kummasti jännitystä. (Tulikohan liikaa pilkkuja?)\nToki töiden alkaminen alkaa jännittää jo muutenkin. Mitä siellä tehdään? Millaista porukkaa siellä on? Sopeudunko? Selvinnee maanantaina...\nOranssiPallo-kuvat ovat Rovaniemeltä.\nFacebook'issa on juttu: "Ruokakauppahaaste: SUKUnimesi kullakin kirjaimella saa ostaa vain 1 tuotetta. Mitä ostat? Leiki mukana.... käytä aivojasi, älä Googlea. Se on vaikeampaa kuin luulet! Kopioi & vastaa..". Niin tein ja se näemmä kirvoitti huikean määrän kommentteja. Kokeilenpas tähän samaa bloginimellä:\nRuokaöljy on loppu eikä juoksevaa margariiniakaan enää ole. Siispä pitää lähteä kauppaan. Ja poiketa samalla TheBaarissa, jos siellä sattuisi olemaan edes toinen omistajista paikalla. Pitäisi neuvotella kolmen seuraavan sunnuntain bingoista, koska samaan aikaan ajetaan formulaa. Ne eivät mahdu yhtä aikaa samaan baariin. Ilmoittaa sitten pitää, jos peruuntuvat. Bingot siis.\nTänään onkin edessä ihan uuden ruoan (-30%) tekeminen, mutta siitä seuraavalla kerralla...\nLähettänyt stansta 8 kommenttia:\nTunnisteet: Bingoa, Hassuja Asioita, Jupinaa, LankaJuttuja 2020, Oranssi Pallo, Rovaniemi, TheBaari, Tuppo, UusiTyö\nEn kohta kehtaa enää edes kertoa...\n...että oltiin TAAS Tallinnassa 23.-24.07.2020.\nVain viikko edellisen reissun jälkeen!!? Tällä kertaa lähtö oli ihan hetken mielijohde tuttavapariskunnan kanssa.\nPiti mennä muka päiväristeilylle Eckerö'llä, mutta myöhästyttiin vartti.\nHetki selailtiin puhelimiamme ja päädyttiin hankkimaan yhteinen hytti Europa'lta 22h-risteilylle. (yht. 30€ neljältä henkilöltä!)\nSinne ehdittiin ajoissa.\nJos nauru pidentää ikää, niin saatiin lukuisia vuosia lisää. 😁\nHyttimme numero oli helppo muistaa:\nKäytiin pelaamassa pelejä. Siis auto- ym. sellaisia ja hauskaa oli.\nTaivas pilvineen antoi parastaan.\nAamulla 'toinen nainen' jäi nukkumaan hyttiin ja me lähdimme kolmistaan maihin.\nKierreltiin siellä sun täällä.\nJa käytiin TAAS ostamassa pizzat.\nTykkään koristeena olevista polkupyöristä.\nTallinnassa kaduilla on hassuja nimiä...\nKuvia olisi enemmänkin, mutta en halua tänne (edelleenkään) kasvokuvia.\nKävimme juomassa yhdet juomat tyhjässä ravintolassa ennen kun lähdimme takaisin kohti satamaa.\nPalasimme tutun pienen juomakaupan kautta, josta Tuppo osti kaksi pulloa. Miksiköhän juuri nuo? 😂\nOlipa meillä hauska reissu!!! Todella hauska! 😁\nTunnisteet: Ihania Ystäviä, Tallinna, Tuppo\nHyvää ruokaa ja kauniita kukkasia\nHeinäkuun viimeistä viikkoa viedään jo. Höh.\nKävimme eilen Tupon kanssa ulkona syömässä. Miksi sanotaan, että "ulkona syömässä"? Kyllä me ihan sisällä söimme. Arvuuteltiin kolmen paikan välillä ja päädyimme paikkaan, jossa on vasta vaihtunut omistaja.\nSiellä sai valita kolmesta vaihtoehdosta:\nSalaattipuffet, tai raastepöytä, kuten ständissä mainittiin, sisältyi hintaan.\nIhan sopivasti siinä oli vaihtoehtoja.\nLisämausteitakin olisi löytynyt mukavasti.\nValitsimme kumpikin saman: possunfileetä sienikastikkeella. Yhdeksän euroa annos, ei paha.\nRanskalaiset oli hyviä ja...\n...filee iso. Kastike oli vähän miedon makuinen, mutta ihan hyvää.\nToiveestani saimme vielä leipälautasellisen punasipulia veloituksetta ekstrana, nam.\nEipä jäänyt paljoa syömättä ihanan mallisille lautasille.\nHintaan kuuluvat kahvit menimme nauttimaan terassille, jossa oli niin kuuma, että tuli tunne kuin olisimme olleet ulkomailla. Hintansä väärti paikka, jonne menemme varmaan toistekin syömään. 👌😋\nTäysin vatsoin lähdimme etsimään tuulisempaa paikkaa.\nPääsimme nauttimaan auringon lisäksi kukkaloistosta.\nPuistossa ei ollut montaa ihmistä. Saimme olla rauhassa.\nNyt ei ollut lankaa mukana.\nSiispä kaivoin OranssiPallon repusta ja kuvailin sitä pitkästä aikaa.\nTuppo heittäytyi selälleen penkille siksi aikaa, mutta...\n...syötyään ostamansa kuorrutetun donitsin mieskin taas piristyi.\nEräs ystävätär, joka muuttaa pian pysyvästi pois 'täältä', tuli tapaamaan.\nKävelimme pois puistosta yhtä matkaa.\nYöllä alkoi satamaan ja sitä sadetta on jatkunut tänään kuuroina. Minulla on tavallaan viimeinen lomaviikko menossa, sillä maanantaina alkaa työt. Ja nyt paistaa aurinko. 😊\nTunnisteet: Ihania Ystäviä, Oranssi Pallo, Puistoilua, Rrruokaa, Tuppo\nKoska juustoraastetta ja tonnikalaa.\nOli aktiivinen olo, muka. Aloitin tekemällä pohjataikinan (öljyä, margariinia, mausteita, vehnäjauhoja, kuivahiivaa - niitä mitä oli), jonka laitoin kuumaan veteen lavuaariin kohoamaan. Jatkoin silppuamalla punasipulia ja punaista suippopaprikaa. Enhän toista itseäni? 😂\nMukana myös ne tonnikalat.\nJa Tallinnasta ostetut juustoraasteet.\n"Joku mieshenkilö" oli tyhjentänyt ketsuppipullot (?!!), joten piti ottaa Hesen pussit käyttöön...\nTaikina levittyi pellille ja sai ketsupit päälle.\nLaitoin vähän mustapippuria ja osan Tallinnasta tuodusta juustoraasteesta.\nSitten pilkotut punasipulit...\nJa paprikat. Olisipa ollut ananasta!\nHei, Tuppohan osti Tallinnasta salamia!!!\nMuutama siivu niitä ja vähän pilkottuja jalapeñoja...\nPäälle vaan. 👍\nVielä vähän mustapippuria sekä loput juustoraasteet.\nLähettänyt stansta 22 kommenttia:\nTunnisteet: Kokkailua, Tallinna, Tuppo


Routa ja Porsaat: Sumuinen Hauninen\nPiti treenata ennen pimeää. Onnistui joo, mutta sumu teki hämärtymisestä kivasti pimeämpää. Routa oli välillä vähän kummallisen oloinen ja sitten taas kohta heräsi tekemään töitä. Kentältä se ei ois kuitenkaan halunnut poistua.\n-Kehään menoja ja seuruun aloituksia. Aika jees. Itseasiassa parani toisto toistolta. Seuruussa lähdettiin joko ympyrälle tai tehtiin askel& täyskäännös.\n-Liikkeestä maahan. Teki ihan kummia, meni maahan ja tuli sitten seuraamaan ennen kuin ehdin kääntyä. Näitä sitten tehtiin vielä kaksi onnistunutta toistoa ja palkat molemmista pysymisestä.\n-Luoksetulosta loppuosaa ja stoppeja. Stopit hyviä. Ihan vahinkotakapalkka, kun lelu sattui jäämään hollille ja Rou lähti vapaa sanasta sinne..\n-Aata, joka oli ihan jees.\nSitten Rou autoon ja Tahvo pääsi humputtelemaan tokoa. Tehtiin temppuratana liikkeestä seisominen ja ohjattu nouto sekä hyppy. Liikkeenä zedari & luoksetulo. Teki kivasti. Osaa temppuradassakin tehdä ohjatun suunnat ällän muotoisena.\nRoun toinen kierros. Hyvin oli kerännyt kierroksia autossa. Palkaksi tästä tuli hauhau.\n-Hyppyä avo-tyyliin. Ei osannut istua ilman käsimerkkiä. Tarjosi epävarmuuksissaan maahanmenoa.\n-Noutoa luovutukseen asti. Asenne hyvä, vauhti hyvä. Kaksi toistoa, joista ekalla luovutusasennon korjaus vinon pepan takia.\n-Avokaket. Hyvin teki. Pallo takana palkkana.\n-Sivulle tulon tarjoamista, josta palkkana leikki. Kiva!\nJahas, selitykset oudolle käytökselle tuli. Ne kauan odotetut juoksut alkoivat nyt.\nTreenattiin vielä seuruussa takapäänkäyttöä. Ai,että mieli herkistyy, sillä Routa teki niin hienoa työtä pääkallo-housuissaan. Treenaminen siis kannattaa aina.\nLähettänyt Manta klo 11/21/2011\nTunnisteet: toko-treenit, tottis\nOih, onnittelut Routa-Rohkealle naiseksi kasvamisesta <3 Sniif - missä ne pennut on? Hip muuten teki kans tuon tyyppisiä tempauksia 2-3 ekaa juoksukertaansa meillä asuessaan. Sittemmin sen juoksujen tuloa ja menoa ei ole huomannut.


KARJALA TAKAISIN JA TAKAISIN KARJALAAN\nVastine „Lyylin“ kirjoitukseen Kurkijokelaisessa 28.11.03.\nNimimerkki Lyyli käsittelee kirjoituksessaan „Takaisinko Karjalaan vai mitä?“ monia aluepalautukseen liittyviä hyvin ajankohtaisia kysymyksiä. Vaikka kysymykset selvästi kohdistuvat Aluepalautus ry:n toimintaan, tarjoamme tälle asialle laajemman perustan, jota vastaan kysymyksiä käsitellään. Ei ole tarpeen ahtaasti tarkastella palautuskysymystä yksittäisten tilojen takaisinsaantina.\nLyylin otsikon kysymykseen vastaamme mielellämme kaksiosaisesti: Kyllä, Karjala ehdottomasti takaisin ja sitten kaikki halukkaat takaisin Karjalaan!\nPerustelut tälle ovat vankat. Meillä on vahva eettis-moraalinen ja juridinen oikeus hakea kaikkia pakkoluovutettuja alueita takaisin. Lisäksi se on taloudellisesti järkevää molemmille osapuolille. Kyseessä on itse asiassa velvollisuus niitä sukupolvia kohtaan, jotka uhrasivat kaikkensa Karjalan ja koko Suomen pelastamiseksi. Se on myös velvollisuus tulevia sukupolvia ajatellen.\nPalautukseen velvoittavat esim. 85.000 sankarivainajaa, 250.000 haavoittunutta, 420.000 evakkoa, 80.000 sotalasta, sota-orpojen ja leskien ahdistus, ns. sotasyyllisten tuomitsemisen häpeä, ns. sotakorvausten maksaminen ja pitkään jatkunut Suomen painostaminen ja suomettaminen.\nAnnammeko me nyt näiden uhrausten jäädä unholaan tekemättä parhaamme, että menetetyt alueet saadaan takaisin? Se ei olisi oikein.\nAluepalautus on lähtenyt ajamaan Karjalan palautusta tila kerrallaan. Se on saanut asialle yllättävän paljon julkisuutta. Julkisuuden pohjalta Lyyli kysyy, ovatko käytetyt äänenpainot oikeita, röyhistelläänkö asialla, miksi kaikki presidentit moititaan, kerjätäänkö vaikeuksia, onko tämä rikkaitten etuoikeus, keneltä tilat ostetaan, onko tämä rehellistä peliä ja kaikkien karjalaisten edun mukaista?\nLyyli on itse rankan evakkotaipaleen ja uudelleenasutuksen kokenut ja haluaa Karjalan takaisin. Kyse ei siten ole palautuksen periaatteellisesta vastustajasta, vaan puolustajasta. Sen vuoksi nämä kysymykset vaativat asiallisen ja laajan vastauspohjan.\nJulkisuuspelissä kohde ei kovin pitkälle pääse sanelemaan julkisuuden muotoa. Niin nämäkin ohjelmat tapahtuvat pääsääntöisesti median ehdoin. Kohde voi päättää olevansa mukana, jos pyydetään tai sitten ei. Tämä jo kertoo, että esitysmuoto on toimittajan valinta. Se aiheuttaa mukaan tulemisen osalta suuren riskin.\nTämä riski on osittain toteutunut. Karjalan palauttajakin on käsittänyt ohjelman negatiiviseksi ja öykkäröinniksi, eikä hän ole saanut vastauksia kysymyksiinsä.\nEhkä pahin puute näissä ohjelmissa on se, ettei koko pakkoluovutettujen alueitten palautukselle kyetä ohjelmissa antamaan selvää moraalis-eettistä ja juridista oikeutusta. Kun nämä puuttuvat, esitykset tuntuvat yksityisten, Karjalassa asuviin venäläisiin verrattuna, rikkaitten ihmisten öykkäröinniltä tai ahneudelta.\nHaastateltaviksi valitut henkilöt eivät liene tiedottamisen ammattilaisia. Sen vuoksi on vaikea vaatia heiltä tilanteen hyvää hallintaa, eihän sellainen tahdo aina onnistua kokeneilta tiedottajiltakaan. Tämä ei kuitenkaan poista ohjelmassa esiintyjän vastuuta siitä, mitä hän sanoo ja miten hänen sanomansa koetaan. Vastuu on suuri.\nSuomen historia on tarpeen tuoda esille totuudenmukaisesti. Mutta hyviin tapoihin ei kuulu huono kielenkäyttö tai presidenttien haukkuminen. Meistä tilanne näyttää seuraavalta. Presidentti Kekkonen ajoi koko elämänsä ajan Karjalan palautusta, mutta kieltäen muita osallistumasta siihen.\nPresidentti Koivisto puolestaan kielsi Karjalan, mutta hän kuitenkin kumosi YYA-sopimuksen ja USA:n ulkoministeriön mukaan myös Pariisin rauhansopimuksen kokonaisuudessaan. Tämä yllättävä tieto toistuu myös Koiviston 80-vuotishaastattelussa Helsingin Sanomissa 25.11.03. Kumoaminen merkitsee sitä, että Venäjän viimeinenkin juridinen tai moraalis-eettinen pohja alueitten hallussapitämiselle on poistunut.\nPresidentti Ahtisaari aloitti keskustelun Karjalan palautuksesta. Karjalainen kansa itse pilasi jatkon ryhtymällä moittimaan presidenttiä sanomalla, ettei tämä piisaa mihinkään. Presidentin avaus oli viisaan harkitseva, mutta turhautuneen kansan reaktio väärä.\nPresidentti Halonen ei ole kunnolla ottanut asiaan mitään kantaa, mutta ei hän ole kieltänyt asiasta keskustelua. Mitään perusteita esittää palautusta Venäjälle ei tällä hetkellä ole, koska asiasta ei ole käyty poliittista keskustelua, eikä sitä ole valmisteltu. Olisi paha virhe lähteä neuvotteluihin täysin valmistautumattomana. Mikään ei kyllä estäisi presidenttiä aktivoimasta keskustelua – voisihan keskustelunavaukselle säätää tarvittaessa oman lain!\nLyyli toteaa, että maat on viety, mutta „emme silti lähde kerjäämään vaikeuksia“. Jos joku saisi maansa takaisin ja ryhtyisi niitä viljelemään, hän etsisi itselleen suunnattomia vaikeuksia – ja saisi ne. Sen sijaan on vaikea nähdä, että Venäjä reagoisi negatiivisesti palautukseen, kun sen monet positiiviset vaikutukset molemmille osapuolille tuodaan esille. Pelko Venäjää kohtaan on mielestäni historiaa, joka voidaan unohtaa.\nKaikki karjalaiset pakolaiset kokivat menetyksiä, rikkaat ja köyhät. Vaikka joku olisi saanut kohtuullisen korvauksen omaisuudestaan, ei raha koskaan korvaa oman koti-alueen tunne-arvoa, hyviä naapureita, suvun tekemää ehkä satojen vuosien työtä omalla maalla ja sitä rakkautta, mikä häädössä pirstoutuu.\nKun sitten haetaan tilakohtaisesti omia maita takaisin, toiset kokevat sen helposti vääränlaiseksi toiminnaksi. Siitä puuttuu solidaarisuus, yhteishenki ja ymmärrys siitä, että Karjala oli ainutlaatuinen kokonaisuus. Niin köyhä kuin rikaskin menetti, ehkäpä raha ei edes ollut tärkein menetys. Sydän jäi ryöstettyyn maahan. Tähän viittaavat voimakkaasti Lyylin nuoruus- ja lapsuudenmuistot.\nOnko tämä tilahanke realistinen tavoite? Venäjä on vasta saanut oman maalain. Rekisterijärjestelmää ei vielä ole. Ulkomaalaisten oikeutta omistaa maata lienee edelleen avoin kysymys. Näyttää siltä, että juridiset esteet ovat tällä hetkellä voittamattomat.\nEntä turvallisuusesteet? Venäjällä ei ole sellaista järjestelmää, joka takaisi ihmisille turvallisuuden tai omaisuuden koskemattomuuden. Tuntuisi jokseenkin mahdottomalta kuvitella, että yksityinen ihminen selviäsi siinä yhteiskunnassa ja rakentaisi tilansa kukoistukseen. Rahat, tavarat ja ehkä henkikin on helppo menettää.\nOnko Venäjältä odotettavissa päätöksiä näiden hankkeitten eteenpäinviemiseksi? Istuva presidentti ei jaa maata Venäjällä eikä Suomessa, siihen pitäisi olla omat viranomaiset. Voidaan todeta, että jos Venäjä ryhtyisi viemään näitä hankkeita positiiviseen päätökseen, se osoittaisi Venäjän osalta valtavaa edistysaskelta ihmisoikeuksien kunnioittamisessa.\nSinänsä tämä yksityisten henkilöiden omistuskysymys on mielenkiintoinen. He eivät ole myyneet omaisuuttaan, eikä tiloja ole lunastettu heiltä. He siis edelleen omistavat miehitetyt maat. Venäjä siten loukkaa ihmisoikeuksia miehittämällä maita edelleen.\nProKarelian ns. Investointien suoja –artikkelissa, joka lähetettiin kirjeitse 30 maan poliittisille johtajille ja vaikuttajille (yhteensä 2.100 henkilöä) ja emaililla noin 10.000 henkilölle eri puolilla maailmaa, otetaan yksityisomaisuuden suojasta kiinnostava esimerkki. Entäpä jos Karjalassa maata omistava henkilö haastaakin Karjalasta metsää ostavan yhtiön USA:ssa oikeuteen esittäen väitteen, että yhtiö ostaa, jalostaa ja myy edelleen varastettua omaisuutta. Oikeuden päätös voisi olla mikä tahansa.\nAluepalautuksen ilmoituksen mukaan se ajaa yksityisten tilojen takaisinsaannilla kaikkien pakkoluovutettujen alueitten palauttamista. Tämä olisi tavallaan palautuksen esiaste.\nPalveleeko toimenpide palautustavoitetta? Lyylin esille ottamia asioita tuovat esille myös palautuksen vastustajat. Ongelmallisinta kuitenkin lienee se, ettei tilakohtaisessa, tavallaan itsekkäässä vaatimuksessa, tule esille ne moraalis-eettiset, juridiset, maantieteelliset, taloudelliset ja ihmisoikeudelliset kokonaisperusteet, mitä palautuksella on.\nPakkoluovutetut alueet olivat kokonaisuus niin Moskovan rauhassa kuin Pariisin rauhansopimuksessakin. Alueista päätettiin kokonaisuutena, ei tilakohtaisina luovutuksina. Tilakohtaiseen omistusoikeuteen ei siten puututtu. Palautuskysymystä tulee siten tarkastella kokonaisuutena.\nPalautuskysymys on koko Suomen asia, ei vain karjalaisten. Kaikki menettivät. Karjalaisille maitaan luovuttaneet menettivät tilastaan ehkä merkittävänkin osan. Kattoiko korvaus todellisen menetyksen? Sodat olivat koko Suomen asia ja kaikki olivat yhtenä rintamana puolustamassa maatamme. Karjalan kansa kärsi siinä eniten, koska sota jyräsi alueen alleen, mutta koko Suomi hoiti pakolaisten asian paremmin kuin missään muualla.\nKarjalan ja muiden pakkoluovutettujen alueitten palautus on kokonaisuus maantieteellisessä, juridisessa, moraalis-eettisessä ja taloudellisessa mielessä. Palautuksesta ei saada kannattavaa, jos alueet pilkotaan pieniksi paloiksi. Vain koko alueen kehittämisellä palautuksesta tulee taloudellisesti järkevä hanke molemmille osapuolille.\nPalautuksen juridiset perusteet liittyvät kansainvälisiin lakeihin ja sopimuksiin. Pariisin rauhansopimuksen kumoaminen on poistanut viimeisen palautuksella olevan muodollisenkin esteen.\nPalautuksen toteuttamiseksi Suomessa tulee käynnistä mittava kansalais- ja poliittinen keskustelu ja valtiovallan on ministeriöiden toimesta tutkittava palautuksen vaikutukset. Suomen on haettava hankkeelle tukea EU:sta ja USA:sta. Tämän jälkeen Venäjälle on esitettävä neuvottelu asiasta rauhanomaisesti, ihmisoikeuksia kunnioittaen.\nProKarelian toivomus on, että koko karjalainen kenttä ryhtyy keskustelemaan Karjalan palautuksen vaikutuksista ja motivoimaan poliitikkoja osallistumaan tähän keskusteluun. Olisi mieluisaa nähdä, että Karjalan Liitto motivoisi 450 organisaatiotaan ja 60.000 jäsentään tähän toimintaan aluepalautusta aktiivisesti ajavien järjestöjen kanssa.\nUskomme, että suomalaisten ihmisoikeudet pakkoluovutettujen alueitten osalta silloin palautuvat niin, että Lyylikin ehtii nähdä vapaan Karjalan kauniit ja kalliit kunnaat.


Niksit - 47813 - Pirkka\nNiksit - 47813\nOle hyvä roolimalli! Itse olen sinnikkäästi jo vuosien ajan huolellisesti lajitellut jätteet ja litistänyt kaikki pahvit ja kartongit sekä koonnut ne tiukasti sisäkkäin. Toisin kuin kukaan muu taloyhtiössämme. Miten hyvän mielen sainkaan viimeksi viedessäni kartonkeja, kun sain ihmeekseni havaita, että naapurini ovat alkaneet ottaa mallia minusta! Näin hyvä leviää. Voit varmasti toimia hyvänä esimerkkinä monenkinlaisissa asioissa.


Motivaation Synnyttäminen – Arbets marknad snyckeln\nJalmari / joulukuu 15, 2018 joulukuu 15, 2018\nMotivaation takana ovat erilaiset motiivit. Miksi joku tekee, mitä tekee. Motiivit ovat tarpeita. Motivoidut tekemään ruokaa, koska motiivisi on tarve. Tarve täyttää maha, koska sinulla on nälkä. Tarpeena voi olla esimerkiksi kylmyys. Motivoidut kävelemään kauppaan sisään ja ostamaan itsellesi uuden untuvatakin, siksi koska sinulla oli kylmä. Ja tarpeesi oli saada itsesi lämpimäksi. Työelämän yksi motivaatio on saada rahaa. Koska sinulla on tarve saada ruokaa ja katto pään päälle, silloin tarpeenasi on tienata niihin rahaa ja työelämässä sitä tienaa. Tosin työelämässä suurin motivaatio ei todellakaan ole raha, vaikka niin usein harhaisesti luullaankin, sillä yksilöiden työelämässä viihtyvyys mitataan paljon syvemmillä ja henkilökohtaisimmilla motivaatioilla. Motivaatio on myös halua. Haluat kuumeisesti läheisyyttä, joten lähdet yöelämään motivaatiosi perässä, vaikka et oikein edes viihtyisikään. Haluat näyttää vanhemmillesi pärjääväsi hyvin, joten halusi perässä motivoidut ostamaan uuden auton, jotta voit esitellä sillä leveämpää elämäntyyliäsi. Haluun liittyvät motivaation lähteet eivät usein ole ihmiselle hyvästä ja siksi niihin kannattaa kiinnittää paljon huomiota, onko niistä enemmän haittaa kuin hyötyä ja jos tulee tulokseen, että niistä on enemmän haittaa, voi koittaa hiljalleen päästä niistä eroon ja keskittyä tarpeiden tyydyttämisen motivaatioihin. Motivaatiot voivat olla joko tiedostettuja motivaatiota tai alitajuntaisia. Niitä on jokaisen syytä miettiä ja pohtia. Niiden syntyperä voi olla missä vain ja ne voivat yhtä hyvin olla erittäin hyviä ja aikaansaavia tai sitten kielteisiä ja tuhoavia.\nOikeanlainen motivaatio tuo iloa\nJos motivaatio on syntynyt ihmiseltä itsestään sisäisestä motivaatiosta, ilman ulkoisia pakotteita tai rangaistuksia tai jonkun toisen tarpeiden ja halujen täyttämisestä, on usein silloin motivaation puolesta toimisesta tuleva ilo ja onnellisuus pitkäkestoista. Ihminen kokee suurta iloa toiminnastaan ja käyttäytymisestään. Parasta motivaatiota on siis sellainen, että ihminen toimii täysin omasta tahdostaan ilman ulkopuolisia palkkioita ja pakotteita. Sisäinen motivaatio kantaa kaikessa tekemisessä reilusti kauemmas kuin ulkoinen motivaatio. Ulkoista motivaatiota synnyttää toisten ihmisen tarpeet ja vaatimukset sekä muut ulkoiset tekijät. Näillä voidaan puhaltaa hieman liekkiä hiillokseen, mutta usein ulkoisen motivaation hiipuessa uutta palkkiota tai pakotteita täytyy luoda jatkuvasti ja tällöin voi joko resurssit tai henkilön henkinen kestävyys asiassa kärsiä lujasti. Pitkäkestoisen motivaation on siis aina tultava sisältä päin, mutten se ei ole terveellistä motivaatiota.\nMotivaatio on tunnetta\nMotivaatio elää tunteessa. Huonolla fiiliksellä oikein mistään ei ole helppoa löytää motivaatiota. On siis tärkeää, että motivaatiota rakennetaan hyvän tunnetilan päälle. Motivaatiolla kuitenkin pääsääntöisesti haetaan pitkäikäistä ja pysyvää kiinnostuksen tilaa tekemiseen oli se sitten työelämässä tehtävää työtä taikka harrastuksen jatkamista. Urheilijoille motivaation ylläpitäminen on yksi tärkeimmistä tavoitteista ja siksi urheilumaailmasta voikin hakea ja saada paljon hyviä esimerkkejä motivaation ylläpitoon vaadittaviin toimenpiteisiin. Erilaiset kilpaurheilijoiden motivaatiosta kertovat kirjat ja erilaiset elämänkerrat voivat avata jokaiselle uusia väyliä keskittyä ja kehittää omaa motivaatiotansa. Motivaatio voi myös olla lyhytkestoista tilannemotivaatiota, joka esimerkiksi juoksijalle pitää rakentua päähän juuri ennen lähtölaukausta. Jos tilannemotivaatio puuttuu, suoritus ei voi olla täydellinen sillä oma pää ja satakymmenen prosenttinen keskittyminen ei ole siinä, mitä juuri sillä hetkellä tekee. Jos tilannemotivaatiossa ei ole selkeänä tavoitteena ja palona rinnassa voittamista, kultamitalia tuskin tulee.\nTyöskentely huonon esimiehen alla voi olla tuhoisaa sekä ammatillisesti kuin henkisestikin. Yleensä työpaikoilla, joissa esimies on epäammatillinen, ilkeä, narsistinen tai välinpitämätön on myös lähes poikkeuksetta huono työilmapiiri. Työpaikka kiusaaminen ja työilmapiiri ovat nousseet viime vuosina Lue lisää…


Näin Pro jakoi vaalirahaa – myös Rinteen perheelle - Kotimaa - Uutiset - MTV.fi\nNäin Pro jakoi vaalirahaa – myös Rinteen perheelle Kotimaa\nJulkaistu 02.04.2015 19:41\nAntti Rinne ja Heta Ravolainen-Rinne\nAmmattiliitto Pron tukemat ehdokkaat ovat 80-prosenttisesti vasemmistotaustaisia. Tukea saavat kaikki liiton jäsenet, jotka ovat hoksanneet sitä hakea. Pro jakaa eduskuntavaaleissa vaalitukea noin 60 000 euroa yhteensä 55 ehdokkaalle. Summat vaihtelevat 500 ja 3000 euron välillä. SDP:n puheenjohtaja Antti Rinne on yksi 3000 euron saajista. Rinne on myös Pron entinen puheenjohtaja.\nRinteen puoliso, pitkän linjan ay-aktiivi ja mäntsäläläinen kuntapoliitikko Heta Ravolainen-Rinne (sd.) saa hänkin vaalitukea 1750 euroa. Ravolainen-Rinne on myös Pron jäsen. Ehdolla oleville liiton jäsenille tukea on tullut hakemuksesta.– Emme me sitä kiertäneet tyrkyttämässä, mutta kyllä kaikki jäsenet, jotka hakivat, myös saivat tukea. Meidän tukemme on vain tätä suoraan ehdokkaille menevää avointa rahoitusta, kertoo Pron puheenjohtaja Jorma Malinen.Liiton demariryhmä on tukenut myös Ravolainen-Rinnettä lähes 4000 eurolla. Demariryhmä puolestaan saa vuosittain toiminta-avustusta liitolta. Malinen lähetti MTV Uutisille listan Pron suoraan tukemista ehdokkaista.Listalla on myös henkilöitä, jotka eivät ole Pron jäseniä. Tuetuista noin 80 prosenttia on SDP:n ja Vasemmistoliiton ehdokkaita. Kokoomuslaisia ei ole yhtään ja keskustalaisia muutama. Joukossa on myös Muutos11:n ja Piraattipuolueen ehdokkaat. Pron tuet eduskuntavaaliehdokkaillenimipiiripuoluesummaPäivi Lipponen HelsinkiSDP500Nasima Rasmayr HelsinkiSDP1000Dan KoivulaaksoHelsinkiVAS500Ville-Veikko RantamaulaHelsinkiKESK500Anne LouhelainenHämePS1750Eeva RautamäkiHämeVIHR1750Tarja Filatov HämeSDP1000Aino-Kaisa Pekonen HämeVAS500Iisakki KiemunkiHämeSDP500Raul LehtoKaakkois-SuomiPS1750Sirpa PaateroKaakkois-SuomiSDP1000Mikko ValtonenKaakkois-SuomiSDP500Jukka KärnäKaakkois-SuomiSDP1000Katja Minkkinen Keski-SuomiVAS3000Arto LiikanenKeski-SuomiSDP1000Lauri IhalainenKeski-SuomiSDP1000Piritta RantanenKeski-SuomiSDP500Juho KauttoKeski-SuomiVAS500Marko VarajärviLappiVAS1000Martti RauhalaLappiSDP500Henry Kylen OuluSDP1750Sari KyllönenOuluVAS500Hanna SarkkinenOuluVAS500Raimo Piirainen OuluSDP1000Pirkko Valtanen OuluSDP500Kirsi-Maarit AsplundPirkanmaaPS1750Tatjaana HuhtalaPirkanmaaVAS1750Jukka GustafssonPirkanmaaSDP1000Arto PirttilahtiPirkanmaaKESK500Sanna MarinPirkanmaaSDP500Krista Kiuru SatakuntaSDP1000Kristiina Salonen SatakuntaSDP1000Jari MyllykoskiSatakuntaVAS1000Mari Huohvanainen Savo-KarjalaSDP3000Timo Haverinen Savo-KarjalaSDP500Heta Ravolainen-RinneUusimaaSDP1750Antti RinneUusimaaSDP3000Joona RäsänenUusimaaSDP1750Harri BolströmUusimaaKD1750Eeva LahtinenUusimaaVIHR1750Kristina LjungqvistUusimaaM20111000Antti LindtmanUusimaaSDP1000Sirkka-Liisa Kähärä UusimaaSDP1000Maarit Feldt-Ranta UusimaaSDP1000Kari Uotila UusimaaVAS500Kauko Niemi VaasaVAS1750Mikko KaarlelaVaasaPIR1000Tarja Tenkula VaasaSDP500Matias MäkynenVaasaSDP500Vilhelm JunnilaVarsinais-SuomiPS1750Ilkka KantolaVarsinais-SuomiSDP500Katja TaimelaVarsinais-SuomiSDP1000Janne LaulumaaVarsinais-SuomiSDP1000Mari-Elina KoivusaloVarsinais-SuomiSDP500Annika SaarikkoVarsinais-SuomiKESK500\nUutisen taulukkoon on korjattu 3.4.2015 kello 14.38 ehdokas Harri Bollströmin puolue. Kommentti: Ay-jäsenmaksuja uitetaan poliitikoille sekavia reittejä pitkin 2.4.2015\nAy-demareiden valmennusohjelma närästää - vaalirahoja ohjataan valituille 2.4.2015\nRetro 2007: Monikulttuurisuus kiinnosti nuorten vaalipaneelissa


Päivän veto- ja vakiovihjeet: Tasoituksellinen ManU pelikelpoinen\n11.02.2017 klo 9:47\nLauantain vetovihje yllättää itsensäkin toteamalla tasoituksellisen ManUn olevan pelikelpoinen Watfordia vastaan kertoimella 1,75.\nHenrikh Mkhitaryan on Unitedin avainpelaajia. IMAGO SPORT\nManUn (kertoimen) nostaa tässä pelattavan arvoiseksi toisaalta joukkueen omat nousujohteiset otteet sekä Watfordin viimeaikainen ylisuorittaminen. ManU on ikään kuin varkain noussut Valioliigan kuumimpien joukkueiden joukkoon sekä tuloksellisesti että pelillisesti.\nTärkein yksittäinen tekijä ManUn nousussa on Henrikh Mkhitaryanin puhkeaminen kukkaan. Joukkueen juoksuvoima on nykyään jo uhka vastustajille verrattuna aikana, kun peli perustui Zlatan Ibrahimovicin hitaammalle tempolle.\nKotonaan ManU on kaikki pelit huomioiden hävinnyt viimeksi syyskuun alussa (ManCity 1-2). Sen jälkeen saldo on vakuuttava 12-6-0 (!).\nWatford on viime aikoina kerännyt kelpo tuloksia kentällä sen suuremmin häikäisemättä. Uskonkin tuloksen ja esityksen kohtaavan tässä pelissä paremmin ja Watfordin poistuvan kentältä selvästi hävinneenä.\nManU hävisi syyskuussa joukkueiden ensimmäisen keskinäisen kohtaamisen Lontoossa 1-3. Tämä on taatusti Jose Mourinhon muistissa, enkä näe ManUlla tässä edes asennevamman vaaraa. Yli yhden maalin voitto toteutuu tässä arvioni mukaan noin 60 % varmuudella.\nMuita mahdollisia hakuja ovat kohteen 149 tasoituksellinen Fulham (kerroin 3,00) sekä kohteen 2849 Hudds (kerroin 2,30).\nLauantain Vakio on tällä erää ainakin vihjaajan mieleen; tarjolla on vääristymiä jopa pienen haravan tarpeiksi.\nKohteisiin 7-9 osuu oikea ylipelattujen kotisuosikkien rypäle. Niin Brighton, Norwich kuin Readingkin ovat toki otteluissaan suuria suosikkeja, mutta ei Championshipissäkään kovin hevillä voitontodennäköisyydessä liikuta missään 70%-80% lukemissa. Näissä jokaisessa vierasjoukkueen yllätysvoitto tekisi todella hyvää kupongin arvolle. Läpärit kaikkiin. Sama vinkki kelpaa kohteeseen 11.\nValioliigan puolella ei vieläkään luovuta ajatuksesta, että Sam Allardyce saa Crystal Palacen pelaajien päät kuntoon ja joukkueen pelaamaan oikealla tasollaan. Stoken ei kotonaankaan kuuluisi tässä olla mikään jättisuosikki.\nYksittäisiä hyviä yllätyshakuja ovat lisäksi kohteen 2 Boro sekä kohteen 12 Ipswich.\nIdeavarmoiksi tarjoan kohteen 3 WBA:ta, kohteen 5 Southamptonia sekä kohteen 6 Liverpoolia. West Hamin ja WBA:n kohtaamisessa pelinkuva suosii vieraita.\nSunderlandin ja Southamptonin kohtaamisessa väärä joukkue on pelattu suosikiksi, ja Liverpoolin heikompi jakso hämää veikkaajia nyt liikaa. Suursuosikeista varmin voittaja on kohteen 1 ManU.\n1. Manchester U - Watford 1\t1\n2. Middlesbrough - Everton 2\t12\n3. West Ham - West Bromwich 2\t2\n4. Stoke - Crystal P x\tx2\n5. Sunderland - Southampton 2\t2\n6. Liverpool - Tottenham 1\t1\n7. Brighton - Burton Albion 1\t1x2\n8. Norwich C - Nottingham 1\t1x2\n9. Reading FC - Barnsley 1\t1x2\n10. Preston - Brentford 1\t1\n11. Leeds U - Cardiff C x\t1x2\n12. Aston Villa - Ipswich T 1\t12\n13. QPR - Huddersfield 2\tx2